Flageloak2 by Juan Arbulu Arin 546 views\nNatur 2º dbh (liburua) by jaionekema 61615 views\nHabilidades para comunicarnos con e... by Dentaid 1325 views\nChiavi per la gestione dei pazienti... by Dentaid 940 views\nCLINICA DENTAL MOVIL SUMMA DENTAL by SUMMA DENTAL 6319 views\nErgonomia instrumental 10-11 by carmenpvis 4116 views\nMatilde Aizpurua Oliden\n1. Aplikazioaren nondik norakoawww.arizmendipro.eu@jarbulujarbulu@arizmendi.ikastola.net\n2. AURKIBIDEA1. Sarrera2. Ezaugarriak3. Ibilbidea sortzen4. Ibilbidearen abiapuntua zehazten5. Ibilbidea marrazten eta bukaera zehazten6. “Way points”-ak kokatzen7. Ibilbidearen inguruko hainbat datu gehitzen8. Ibilbidea GPX artxiboa igotzen9. Ibilbidea partekatzen\n3. SARRERAOinez, txirrinduaz edota beste erabatera ibilbide desberdinakegiteko zaletasuna dutenentzat tresna ezin hobea da honakohau.Aplikazio honi esker ibilbide berriak aurkitzeko aukera izangoduzu, eta, zuk zeuk egindakoak igotzeko eta partekatzeko betaizango duzu.\n4. EZAUGARRIAKWikiloc-en bi eratara sortu daitezke ibilbideak:GPSaren bitartez Eskuz: Google Earth-ekomapa batean eskuz egin da.Ibilibideaz gain, argazkiak,interes guneak, bideoak etabeharrezkoak ikustendituzun oharrak txertatuditzazkezu.\n5. WIKILOCen ibilbidea sortzen1.- Erregistratu: www.wikiloc.com\n6. WIKILOC-en formulategia bete\n7. Zure korreo elektronikoramezu bat bidaliko dizute.Bidali dizuten mezuan dagoenestekaren gainean klikatu etazure WIKILOCeko kontuaaktibatuko duzu.\n8. 2.- Ibilaldiaren abiapuntua zehaztenIntersgunearen izenabilatzailean idatziWIKILOCek Google Earth-enkokatuko du abiapuntua\n9. 3.- Non hasi eta non bukatuMapan abiapuntua aurkitu (zoom+/-) eta hautatu (ikurrina ikonoa)Hasi ibilbidea marrazten\n10. 4.- Ibilbidea marraztuPaperean egitea bezain erraza. Ibilbidea dagokion bidetik marraztubesterik ez da egin behar. Bukaerara heldutakoan gorde sakatu eta kito.Abiapuntuaren ikonoa ikurrina eta helmugakoa lauki beltza.\n11. 5.- “Waypoints” bitarteko puntoak gehituGer eta “waypoints” gehiago markatu irakurleari gero eta erraztasungehiago jarriko diogu. Komeni da, baita ere, interes bereziko puntoakgehitzea.\n12. 6.- Ibilbidearen inguruko hainbat datuIbilbidea marraztu ondoren, berari dagozkion datu esanguratsuak gehitudaitezke: argazkiak, lekuen izenak, bideoak, aktibitate mota, zailtasuna, …WaypointAbiapuntuaHelmuga\n13. Pantailako atalak\n14. 8.- Ibilbidea GPX artxiboa igotzen\n15. Ibilbideak igotzen1.- Edozein tresnarekin grabatutako ibilbidea GPXformatoan gorde eta WIKILOCera igo daiteke.2.- Garmin motako GPSa izanez gero zuzenean igodaiteke.3.- Smartphone-tik igo:• Smartphonen WIKILOC instalatuta izanez gerozuzenean bertatik ibilbidea grabatu, gorde eta igodaiteke• Smartphonean beste GPS grabatzaile bat izanezgero (Oruxmaps, My Tracks, Runtastic,…) ibilbideaGPX bezala gorde eta WIKILOCera igo.\n16. Smartphonetik igo\n17. 9.- Partekatu zure ibilbideaIbilbidea igotzea bukatu eta partekatzeko prest izango duzu.\n18. ESKERRIK ASKOwww.arizmendipro.eu@jarbulu


Hautesvignes - Wikipedia, entziklopedia askea.\nPascal ANDRIEUX (2014-2020)\n44° 27′ 33″ N, 0° 21′ 08″ E / 44.459166666667°N,0.35222222222222°E / 44.459166666667; 0.35222222222222Koordenatuak: 44° 27′ 33″ N, 0° 21′ 08″ E / 44.459166666667°N,0.35222222222222°E / 44.459166666667; 0.35222222222222\nVarès, Agmé, Gontaud-de-Nogaret, Labretonie eta Verteuil-d'Agenais\nHautesvignes (frantsesez eta ofizialki: Hautesvignes) Okzitaniako udalerri bat da. Administratiboki Frantziako Lot-et-Garona departamenduan dago, Akitania Berria eskualdean. 2013an 170 biztanle zituen.\n2007an Hautesvignes udalerrian erroldatutako biztanleak 170 ziren. Familiak 62 ziren, horien artean 4 pertsona bakarrekoak ziren (4 bakarrik bizi ziren emakumeak eta 4 bakarrik bizi ziren emakumeak), 33 seme-alabarik gabeko familiak ziren, 21 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 73 etxebizitza zeuden, 65 familiaren etxebizitza nagusia ziren, 2 bigarren erresidentzia ziren eta 6 hutsik zeuden. 72 etxeak ziren eta 1apartamentu bat zen. 65 etxebizitza nagusietatik 53 bere jabearen bizilekua ziren, 8 alokairuan okupaturik zeuden eta 3 doan lagata zeuden; 2 etxek bi gela zituzten, 5 etxek hiru zituzten, 16 etxek lau zituzten eta 42 etxek bost zituzten. 46 etxek euren parking plaza propioa zuten azpian. 30 etxetan ibilgailu bat zegoen eta 32 etxetan bat baino gehiago zituzten.\nHautesvignes udalerriko biztanleria-piramidea 2009an .\n2007an lan egiteko adina zuten pertsonak 110 ziren, horien artean 80 aktiboak ziren eta 30 inaktiboak ziren. 80 pertsona aktiboetatik 68 lanean zeuden (37 gizon eta 31 emakume) eta 10 langabezian zeuden (2 gizon eta 8 emakume). 30 pertsona inaktiboetatik 15 erretiraturik zeuden, 6 ikasten zeuden eta 9 "bestelako inaktibo" gisa sailkaturik zeuden.\n2009an Hautesvignes udalerrian 64 unitate fiskal zeuden, 169,5 pertsonek osaturik. Pertsona bakoitzeko diru-sarrera fiskalaren mediana urteko 15.981 euro zen.\n2007an zeuden 8 komertzioetatik, 1 janari enpresa zen, 3 eraikuntza enpresak ziren, 2 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 1 zerbitzu enpresa zen.\n2000. urtean Hautesvignes udalerrian 16 nekazaritza-ustiategi zeuden, 638 hektarea erabiltzen.\nAgmé (3,2 km)\nVarès (3,5 km)\nVerteuil-d'Agenais (5,7 km)\nBNF: 15261199v (data)\nOrriaren azken aldaketa: 1 abendua 2019, 22:13.


Señora sariketa, umorea eta feminismoa uztartuz - bertsoa.eus\nI. Señora Sariketa 2021-04-14\nSeñora sariketa, umorea eta feminismoa uztartuz\n"Helburu nagusia emakume bertsolarien, antolatzaile feministen eta emakume bertsozaleen arteko sarea indartzea da". Larunbatean Aramaion abiatuko da aurten lehen aldiz ospatuko den sariketa hau eta Maider Arregi antolatzailearen hitzak bildu nahi izan ditugu bertsoa.eus atarian.\n"Hainbat emakume bertsolari eta bertsozale" aritu dira lehenengo Señora sariketa hau antolatzen; eta horietako bat da Maider Arregi bertsolari oñatiarra. Emakume bertsolarien ahalduntzean sakondu, harremanak sendotu eta elkarrekin kantatzeko gune izango da hurrengo larunbatean hasiko den sariketa berri hau. Berria zentzu guztietan.\n"Señora" izena. "Txantxa moduan" sortu zela aitortu digu Maider Arregik, baina aldi berean, aldarrikapenetik ere asko du izenak: "Espontaneoki bururatu zitzaigun, beste sariketa batzuen testuinguruan. Gero, ordea, ikusi genuen aldarrikatu daitekeen kontzeptua dela. Definitzeko zaila da: zer da señora bat? baina, aldi berean, denok ulertzen dugu zer den eta zerikusia dauka emakume indartsua eta ahaldundua izatearekin. Hori aldarrikatu nahi dugu".\nSariketa izango da, baina ikustera ohituta ez gauden sariketa forma hartuko du, ohiko sariketa horien dinamikarekin hautsiz eta lehiaren parametroen baitan izaera berri bat plazaratuz:\n"Gazte sariketetan askotan kantatu dugu eta badakigu espazio maskulinoak direla. Horri buelta eman nahi genion eta esperimentatu, ea lehia beste modu batera egin daitekeen, elkarren etsai izan gabe eta elkar txiki sentiarazi gabe. Bestalde, sariketa ia gehienak gazteentzat izaten dira eta, emakumeen kasuan, plaza gutxiago izaten dira heldu egiten garenean. Horregatik, belaunaldi artekotasunari garrantzia eman nahi izan diogu, gazteen eta helduagoen arteko zubiak eraikiz".\nUmorea eta feminismoa ardatz\n"Saioak umorezkoak izatea nahi dugu eta bertsolariek oholtzan gozatzea. Tematika aldetik, askotariko gaiak landuko ditugu, beti ere, ikuspegi feminista kontuan izanda" argi kontatu digu Maider Arregi antolatzaileak.\nAurreneko kanporaketa Aramaion izango da larunbat honetan bertan, hurrengoa apirilaren 24ean Mutrikun eta finala, aldiz, Lesakan izango da maiatzaren 8an. Hamabi emakume bertsolarik hartuko dute parte kanporaketetan, baina guztira hamalau bertsolarik hartuko dute parte. "Kanporaketa bakoitzetik bi bertsolari sailkatuko dira finarela eta, finalaren egunean, bi bertsolari gehituko zaizkie "ohorezko señora" izateagatik dagoeneko finalera sailkatu ditugunak. Horien izenik ez dugu jakingo finalaren astera arte".\nBertsoa.eus finalean izango da eta bertako bertsoladien hautaketa zabala eskeiniko du sareko plazan.\nLehen aldiz testuinguru eta garai ezohiko hauetan martxan jarriko bada ere, gerora begira ekimen honekin jarraitzeko aukera ez dute baztertu antolatzaileek: "Oraingoz esperimentazio moduan jarri dugu martxan eta ea nola irteten den. Gustura geratzen bagara, ziur nago errepikatuko dela".\nEsan bezala, sariketaren lehenengo kanporaketa Aramaioko kultur etxean izango da datorren larunbatean, 17:00etan hasita: Alazne Untxalo, Haizea Arana, Itxaso Piquer, Maddi Aiestaran, Miren Artetxe eta Oihane Perea ariko dira. Ainhoa Urien izango dute gai-jartzaile.\nBigarrena Mutrikuko Kalbarioko ermitan izango da apirilaren 24an, ordu berean: Ainhoa Agirreazaldegi, Aissa Intxausti, Oihana Arana, Oihana Bartra, Paula Amilburu eta Saioa Alkaiza ariko dira bertsotan. Maite Berriozabalek gidatuko du saioa.\nFinala maiatzaren 8an, Lesakako Arranoko terrazan, ordu berean eta Ainhoa Larretxeak gidatuta. .\nSaio guztietarako sarrerak www.bertsosarrerak.eus atarian eskuratu ditzakezue.


Ondozain, adineko pertsonei tratu txarrean prebenitzeko proiektua | EDE Fundazioa - Fundación EDE\nEDE Suspergintzak ONDOZAIN proiektua jarri du abian Bilbon: Etxean bizi diren adineko pertsonek eta/edo mendekotasuna dutenek jasaten duten zabarkeria, abusuak eta/edo tratu txarrak prebenitzeko eta horietan esku-hartzeko programa integrala.\nAdineko eta/edo mendeko pertsona bat zaintzea da zaintzaileei estres-egoerak sorraraz diezazkiekeen arrisku-faktoreetako bat. Eta estres horrek, zaintzaileek hautematen duten gainkarga-sentsazioarekin batera, tratu desegokirako arriskua iragar dezake, baita zainketak jasotzen dituen pertsonarengan jokabide oldarkorrak agertzeko maiztasuna ere.\nHorregatik guztiagatik, ONDOZAINek honako hauek hartzen ditu bere esku-hartzearen hartzaile:\nTratu desegokia jasotzen duen adineko pertsona eta/edo mendekotasuna duen pertsona, axolagabekeria, abusua edo tratu txarra izan.\nTratu txarraren erantzulea, axolagabekeria, abusua edo tratu txarra izan.\nONDOZAINek arduragabekeria, abusu edo tratu txar horien agerpenari aurrea hartu nahi dio, eta biktimarekin eta biktimaren arduradunarekin esku hartu nahi du, aurrera egin ez dezaten eta, ahal den neurrian, egoera horrek dakartzan ondorioak eta sufrimenduak gutxitzeko.\nGainera, gizarte- eta hezkuntza-arloko esku-hartzea planteatzen da, egoera horiek berriro ager ez daitezen eta, ahal den guztietan, biktimaren eta pertsona egilearen arteko harreman ona berrezartzeko, horretarako bien arteko lotura berreskuratzeko prozesuak ezarriz.\nPrograma honen bidez, biktimarekin eta zabarkeriaz, abusuz eta/edo tratu txarrez arduratzen den pertsonarekin zerikusia duten beste profesional batzuekin elkarlanean aritu nahi da, ahalik eta erantzun integralena emateko.


Zaldibarrera eramaten zituzten milaka tona hondakinentzako irtenbide bila dabiltza paper fabrikak (argazkia: Dani Blanco / ARGIA)\nKomunikazioaren munduan oso ezaguna da BBCren titular ironiko bat: You Say Tomato, I Say Bailout (Zuk diozu tomate, nik diot erreskate). 2021eko ekainean Luis de Guindos Espainiako Gobernuko Ekonomia ministroak eginahalak egin zituen prentsaurrean “erreskate” hitza ez erabiltzeko, eta bankuei emandako 100.000 milioi euroak “finantza babesa” zirela esan zuen. Errealitatea eufemismoekin ezkutatzen saiatzean, malo, sinesgarritasuna erabat kentzen dio adierazi nahi denari, kazetari britainiarrak agerian utzi bezala.\nBergaran paper lantegien hondakinak tratatzeko planta bat eraiki nahi dutela iragarri du Alacanteko Greene Waste to Energy S.L enpresak, Euskadiko Paperaren Klusterrak sustaturik. Paper industriako lohiak eta errefusa “termokonbertsio-prozesu jasangarri” baten bidez tratatuko dituztela esan du, zehazki, enpresa horretako ordezkariak Goiena aldizkarian. Pirolisi sistema erabiliko dutela ere esan dute, eta ekonomia zirkularrean sartzen dela, eta “balorizazio materiala” erabiliko dutela…\nBerria-k argitaratu duenez, urtean 155.000 tona paper hondakin kudeatuko dituzte Bergaran, eta paper fabrikek Zaldibarren uzten zituzten –eta zabortegia hondoratu zuten– milaka tonentzako “irtenbide” bat litzateke planta hori. Pirolisiarekin oxigenorik gabe hondakin organikoa kimikoki deskonposatu ostean, “errekuntza” bidez tratatuko lituzkete hondakinak.\nZenbat hitz, atzean dagoen tomateari bere izenez ez deitzeko: Bergaran beste erraustegi bat jarri nahi dute. Hala dio behintzat Ekologistak Martxanek. Talde honetako kideek azaldu dutenez, pirolisi sistemak duen ezberdintasun bakarretakoa da ke gutxiago sortzen duela. Gainerakoan, ez ditu hondakinak ezabatuko, beste batzuk sortu baizik, tartean metal astunak, dioxinak eta furanoak, diote ekologistek. Zero Wastek, Gaia errausketaren aurkako munduko aliantzak edota Greenpeacek ere gauza bera diote: sistema pirolitikoa errausketaren hain antzekoa dela, ezen erraustegi dei diezaiokegula. Hortaz, zuk diozu pirolisia, nik diot…\nThe post Zuk diozu pirolisia, nik diot erraustegia appeared first on Angelu itsua.


Ezker Iraultzailea - Maiatzaren 15eko mugimendua: klaseko borrokaren argi izpi bat\n“Bankarien eta politikarien merkantzia bat ez gara” lemapean maiatzaren 15ean deitutako mobilizazioetan milaka eta milaka pertsonek hartu zuten parte Estatu espainiar osoan zehar, Katalunian, Galizan eta Hego Euskal Herriko hiriburuetan. Data hartatik, milaka gazte eskenatoki politikoan sartu dira, kaleak hartzeko erabaki garbiarekin, bizi baldintzetan aldaketa erradikal bat eskatuz. Zentzu honetan, Ekainaren 19ko mobilizazioek ere jarraipen handia izan zuten.\nBabes handia jaso duen mugimendu honek frogatu du gai dela adierazteko eta manifestatzeko eskubidea urratzen dituzten erabaki antidemokratikoei borrokarekin aurre egiteko. Horren adibide dira Madril, Valencia eta Bartzelonan poliziaren errepresio basatiari eta hauteskundeen aitzakian manifestatzeko debekuei aurre egin izana.\nAsteetan zehar parte hartzeko, eztabaidatzeko eta mobilizazioa indartzeko gogo ikaragarria egon da. Garbi geratu da sistema honek itota dituen milaka gazteren abilezia, iniziatiba eta talentua. Plazak hartzeko, akanpadak antolatzeko eta bertan batzarrak egiteko erabakiak, paper oso positiboa jokatu du protesta hau gehiago ikustarazteko. Mugimendua gainera munduko beste hainbat tokitara ere zabaldu da, batik bat Estatu frantziarrera eta Greziara.\nZergatik ez zen lehenago lehertu?\nBurgesiaren komunikabideek, ustez intelektual “aurrerakoiak” diren batzuk eta langileen erakundeetako agintari batzuk galdera hau egiten zioten beren buruari: zergatik ez da leherketa sozialik egon Estatu espainiarrean, hainbesteko eraso sozialak eta aurrekaririk gabeko langabezia daudenean?\nAzkeneko urteetan, Estatu espainiarreko milioika gazte eta langileren borondatea ere, krisia eta enpresarien diru gosea geratzeko erantzun eraginkor bat ematea izan da. UGT eta CCOOko agintarien harresiarekin topo egitea izan da oinarrizko arazoa. Hauen estrategiak, bake sozialean eta PSOEren gobernuarekin eta patronalarekin eginiko etengabeko akordioetan oinarritutakoa eta mota guztietako kontzesioak egiteko konpromisoa duena, mobilizazioaren bidea ixten zuten. Gazte eta langileek borrokarako borondatea dutela ikusi genuen Hego Euskal Herrian, euskal gehiengo sindikalak deitutako hiru greba orokorretan. Jarraipen handia izan zuten greba hauek, manifestazio masiboekin eta milaka langile gaztek eta ikaslek ere kaleak hartuz.\nCCOO eta UGTko zuzendaritzek irailaren 29ko greba orokorra deitzera behartuta ikusi zuten euren burua, langileengandik jasotzen ari ziren presioaren ondorioz. Hego Euskal Herrian ahula izan bazen ere, estatu guztian zehar oso indartsua izan zen, eta batik bat Katalunian. Honek erakusten zuen Estatu espainiarrean ere baldintza guztiak zeudela PSOEren gobernuaren neurrien aurka mugimendu indartsu bat sortzeko. Bazegoen indarra mobilizazioa zabaltzeko, gogortzeko eta masiboagoa egiteko, baina 2010eko abenduan CCOO eta UGTko agintariek desmobilizazioaren bidera itzultzeko erabakia hartu zuten. Publikoki onartu zuten krisi kapitalistak inposatutako logika, banku handien mehatxuen aurrean makurtu egin ziren eta pentsio publikoen aurkako eraso historikoari babesa eman zioten beren sinadurarekin. CCOO eta UGTko zuzendaritzak inposatutako desmobilizazio sozial honek talka egiten zuen oinarriko milaka sindikalisten eta gizarteko gehiengoaren helburuekin. Baina lortu zuten bakarra borroka atzeratzea izan zen, krisi kapitalista pilatzen ari den haserrearen ondorioak lehenago edo beranduago adierazi egingo baitziren.\nHaserrearen arrazoiak bistakoak dira: 5 milioi langabetu daude estatu guztian, %50eko langabezia 25 urtetik beherakoengan, 1.300.000 etxetan pertsona guztiak langabezian daude, familia behartsuenen aurka etxe kanporatzeak izan dira, oinarrizko produktuen prezioak igo dira (elikagaiak, ura, elektrizitatea)… Gainera, lan munduan langileak eskubide historikoak galtzen ari dira behin eta berriro, lanpostuetan presioa handitu egin da eta baita milaka kaleratzeren eta fabrika itxiera masiboen mehatxua ere. Bitartean, diru publikoko ehunka mila milioi euro erabiltzen dira aberatsak aberatsago egiteko.\nBeste arrazoi politikoagoa mundu arabiarretako iraultzak eta Estatu frantziarreko, Ingalaterrako, Irlandako, Italiako, Portugalgo eta Greziako borroka, mobilizazio eta greba orokorrek milaka gazte eta langileren kontzientzietan izandako eragin handia da. Ez da kasualitate bat izan hirietako plaza publikoak okupatzea eta bertan batzar masiboak antolatzea. Mugimendua herri arabiarrak diktaduren aurka garatutako metodo iraultzaileetan inspiratu da eta mahai gainean jarri da mundu mailan izaten ari den klaseko borrokaren izaera internazionalista.\nPolitika iraultzaile bat behar duen ezkerreko mugimendua\nM15eko mobilizazioen bultzatzaileek azpimarratu dute beren ekintzek izaera “apartidista” eta “apolitikoa” zutela, eta bertan denek tokia dutela, bai ezkertiarrek bai eskuindarrek. Orokorrean “politikaren” aurka ere egin dira adierazpenak batzarretan. Aurreiritzi hauek politika ofizialak sortutako haserrearen eta mugimendua manipulatua izateko beldurraren ondorio dira. Baina mugimendu honetan badaude ondo antolatutako sektoreak eta, gainera, politikoki antolatuta daudenak. Aurreiritzi horiek inposatu nahi dituzte beren benetako siglak gordez eta, azken finean, mugimendua modu burokratikoan kontrolatu nahirik. Estrategia honek borroka ahultzen du eta ondorio oso atzerakoiak ditu.\nHasieratik, antolatu ziren manifestazioetan bankarien, botere finantzarioaren, ustelkeriaren eta “klase politikoaren” aurkako kontsignak oihukatzen zituen jendeak. Pankarta eta kartelek erakusten zituzten lemak langabeziaren aurkakoak eta milioidunen irabazien aurkakoak, etxebizitza duinaren aldekoak edo osasun eta hezkuntza publikoaren aldekoak ziren. Honek guztiak erakusten du mobilizazioen izaera ezkertiarra eta antikapitalista dela oinarrian. Politika iraultzailearen egarria dago atzean. Hori ondo daki burgesiak eta horregatik PP eta CiU bezalako bere antolakuntzek errepresioa bultzatu dute eta poliziak infiltratu dituzte mugimenduan. Hori agerian geratu zen ekainaren 16an Katalunian Parlamentaren aurrean egin zen kontzentrazioan izan ziren gertakarietan. Egun hartan 20.000 langile publikoren kaleratzea ekarriko duen gastu sozialen murrizketaren alde bozkatu behar zuten parlamentariek.\nLehenengo mobilizazio eta ekintzen ondoren, M15 mugimenduak aurrera egin dezan, beharrezkoa da antolakuntza handitzea eta aldarrikapenak zehaztea. Programak eta taktikak mobilizazioari jarraipena emateko oinarrizko puntuak dira. Batzar askotan onartu diren aldarrikapen plataformek sistema kapitalistaren aurkako borrokaren alternatiba suposatzen dute. Hau da Bartzelonako batzarraren kasua, baina batik bat Malagakoarena.\nAldi berean, Madrilgo Puerta del Soleko batzarretan “adostasunera” heldu zen mugimenduaren eskaerak puntu gutxitara mugatuz: hauteskunde erreforma, ustelkeriaren aurkako borroka eta ardura politikoa eskatzeko herritarren kontrola egiteko mekanismoen sorrera. Plataforma honetan ez dira aipatzen kapitalisten eta bankaren erasoak, zerbitzu sozialen murrizketa eta mugimendua zabaltzea, nahiz eta manifestazio handietako pankarta eta kontsignetan hori azaldu. Hau erabiltzen diren metodoen ondorioz gertatu da: “kontsentsua”. Masen mugimendua borroka antikapitalistara zuzentzea nahi ez dutenei oso ondo etortzen zaie metodo desegoki hau.\nBatzarretan erabakiak hartzeko denen kontsentsua beharrezkoa dela planteatzea, proposamenak bozkatu eta gehiengoz onartu beharrean, “ulermen gehiagora” joatetik urrun, jarrera erabat antidemokratikoa defendatzea da. “Kontsentsuaren” metodoarekin gutxiengo batek (baita pertsona bakar batek ere) beto eskubidea du praktikan, milaka pertsonen aurrean. Eta bere emaitza, azkenerako, mota guztietako borroken paralizazioa izaten da, eta honek desmoralizazioa ekarri eta sektore borrokalarienek bertatik alde egitea eragiten du. Gutxiengo batek erabaki dezake (adibidez infiltratutako poliziek) mobilizazio bat ez antolatzea edo kapitalisten aurkako aldarrikapenak ez defendatzea, horrela bere borondatea inposatuz batzarrean. “Kontsentsua” gehiengoaren aurkako gutxiengoaren diktadura da.\nSistema kapitalista sostengatzen duten instituzioetan egin daitezkeen erreforma batzuk eginda baino haratago joanda lortuko da benetako demokrazia. Kapitalismopean ez da posible benetako demokrazia lortzea, azken hamarkadetan ezker abertzaleak sufritu duen errepresioak erakusten duen bezala. Horregatik, M15 mugimenduak bere aldarrikapenekin koherentea den programa bat defendatu behar du, banku eta enpresari handien diktaduraren aurkakoa. Ekonomiako oinarrizko palanken, bankaren eta monopolio handien nazionalizazioa langileen kontrolpe demokratikopean. Langabeziari aurre egiteko: nazionalizazioei esker lortutako baliabideen inbertsio plana milioika langabetu lanean jartzeko zerbitzu sozialetan, hezkuntza zentroetan, osasungintzan eta etxebizitza publikoan. Honekin batera, lana banatzeko lan astea 35 ordutara jaistea inolako soldata murrizketarik gabe. Enpresa konstruktoren nazionalizazioa milioika etxebizitza huts desjabetuz eta etxebizitza publikoak alokairuan jarriz. Honi esker posible izango litzateke etxebizitzaren alokairuak bertan bizi direnen soldaten %10 bakarrik hartzea. Martxan dauden erreformen kontrako borroka: lan, pentsio eta hitzarmen kolektiboaren erreformak. Eta azkenik, Euskal Herriarentzat eskubide demokratiko guztiak, ezker abertzalearen legalizazioa eta autodeterminazio eskubidea nazio zapaldu guztientzat.\nLangile mugimendua, aliatu onena\nM15 mugimenduak aliatuak behar ditu indartzeko eta mobilizazio zabal eta indartsuago bat lortzeko. Hau posible izateko beharrezkoa du langile mugimendura zuzentzea. Honek ez du esan nahi gazteriak indarrik ez duenik, justu kontrakoa erakutsi baitu. Beharrezkoa dena da gazteriaren eta langile klasearen indarrak elkartzea eta geldiezinezko mugimendu batean bihurtzea, milioika herritarrek helburutzat dituzten aldarrikapenak inposatzeko gai izateko.\nLangile klaseak borrokarako tresna oso indartsuak ditu. Hauetako bat greba orokorraren bidez ekoizpena geldiaraztea da, honek erakusten du gizarte hau funtzionarazten duena zein den eta krisiaren benetako arduradunak zailtasunetan jartzen ditu. Enpresari horiek, nahiz eta enpresen jabe izan, ezin dute ezer egin langile klaserik gabe. Horregatik, hainbat batzarretan bultzatu den moduan, oinarrizkoa da greba orokorraren deialdia.\nBaina greba orokorraz gain, langileek badituzte oso baliagarriak diren beste borroka metodo batzuk: lantokien okupazioak, gehiengoaren erabakietan oinarritutako batzar demokratikoak eta kapitalismoarekin bukatzeko programa sozialista eta internazionalista. Horregatik, gazteriaren aliatu onenak eta leialenak dira borroka honetan.\nZer egin dezakegu Euskal Herritik?\nEuskal Herritik ere ekarpen garrantzitsuak egin diezazkiokegu mugimendu honi, gure indar, antolakuntza eta borroka tradizioekin. Euskal Herrian ere M15 mugimenduak ilusioa sortu du milaka gazte eta langileren artean. Mugimendu honi gure indarrak elkartzeak, ezker abertzalearenak eta euskal gehiengo sindikalarenak, bereziki LAB sindikatuarenak, M15ari laguntza emango lioke lehen azaldutako programa eta taktika defendatzeko.\nEzker abertzaleak eta euskal gehiengo sindikalak beren eskuetan hartzen badute erronka hau, biztanleriaren aurkako eraso berriak datozen honetan (hitzarmen kolektiboaren erreforma), posible izango litzateke mugimenduak klaseko perspektiba bat eta beharrezkoa duen indarra hartzea. M15 mugimenduarekin koordinatuta Euskal Herrian beste greba orokor bat deituz, borrokak pauso kualitatibo bat emango luke. Gainera, sindikatu estataletako delegatuak eta afiliatuak erakartzeko aukera ezin hobea litzateke, hauetako asko oso kritikoak baitira CCOO eta UGTko agintariak egiten ari direnarekin.\nHorrelako greba batek ikaragarrizko eragina izango luke Estatu espainiarrean eta erasoak geratzea lortzeko oso garrantzitsua izango litzateke eta, aldi berean, gure aldarrikapen demokratiko nazionalen alde babesa lortuko genuke. Bizitzen ari garen garai hauetan, borrokak internazionalki elikatzen dira. Iraultza arabiarra izan da honen adierazpen onena baina baita M15 izena hartu duen mugimendua ere. Euskal Herritik, langile mugimendua gazteriara elkartuta ekarpen handia egin genezake kapitalismoaren aurkako mundu mailako borroka honetan.


Baztango zahar etxean ezarri nahi dituzten murrizketen aurkako elkarretaratzea | LAB SINDIKATUA\nZerbitzu Publikoak Zerbitzu Soziokomunitarioa Baztango zahar etxean ezarri nahi dituzten murrizketen aurkako elkarretaratzea\nBaztango zahar etxean ezarri nahi dituzten murrizketen aurkako elkarretaratzea\nBaztango zahar etxeko langileek protesta egin zuten atzo ezarri nahi dituzten murrizketak salatzeko. Langileek jakinarazi dute murrizketa hauek bertan lan egiten duten familien egoera asko baldintzatuko duela eta lan baldintza okertze hauek ere zahar etxeko atentzioan eragin negatiboa izango duela.\nBaztango zahar etxeko langileek irakurketa\nZAHAR-ETXEAN HITZARMENA BAI!!!\nIdatzi honen bidez, Baztandar guztiei jakin arazi nahi diegu, Baztango zahar-etxean gertatzen ari dena.\nJakinen duzuten bezala, 2009an Patronatuak orduko udal kideek bultzatuta, Zahar-Etxearen gestioa enpresa pribatu baten eskuetan utzi zuten, Idea e Innovación enpresaren eskuetan hain zuzen ere.\nEnpresa berri honen eskuetan gestioa uztearen arrazoia zen, enpresa hauen gestio esperientziak, Zahar-Etxearen egoera hobetuko omen zuen. Langile Komitearen eta langileen iritziari entzungor eginez gestioa enpresa pribatuaren esku utzi zuten. Ezin erran daiteke, urte hauetan langileen egoera hobetu denik, azken lau urteetan hitzarmena negoziatu dugunean, 3 urtez soldatak izoztu digutelarik behin bakarrik soldata igoera izan dugularik. Hau da 3 urtez langileok erosahalmena %2,5 galdu dugu. Bertzetik 2012ko abenduko paga extra prorateaturik ordaindu digute, beraiek sinatu gabeko enpresa paktuari baldintzak aldatu ondotik.\nOrain berriz Zahar-Etxeko langileek enpresa paktu bat genuenez eta Nafarroako hitzarmen sektorialik ez dagoenez gerentziari Zahar-Etxeko lan hitzarmen bat negoziatzea eskatu genion. Enpresak hasieratik erran zuen negoziatu ahal izateko langileak soldata jeitsiera onartu behar genuela bertzela ez zegoela negoziaketarik. Langileok mobilizazioetara jo behar izan genuen eta azkenean negoziatzen hasi ginen.\nEnpresak ordea ez du bere nahietan gibelera egin eta soldataren %5 jeisteko intentzioarekin dago. Guk behin eta berriz erran dugu ez dugula soldata jeitsierarik eta lan baldintzen okertzerik onartuko, arrazoi nagusi birengatik: 1) Lehen ere gure soldata ez zelako altua eta gainera orain murrizketekin oraindik eta baxuago delako horrek gure familietan suposatzen duenarekin eta 2) Gure lan baldintzen okertzeak gure agureek jasotzen duten atentzioan eragin negatibo nabarmena izanen duelako.


2014, Bizkaiko naturagune babestu nagusien babes figuren urteurrena\nMaria Uribe. Bizkaiko Foru Aldundiko Ingurumen zuzendari nagusia\nNaturaren kontserbazioa giza jarduerak bazterturik dauden natur erreserba hertsiekin lotu ohi dugu. Bizkaiko naturagune babestuetan beste era batera lan egiten da. Helburua ez da basa bizitzaren santutegiak sortzea soilik, baizik eta, horrekin batera, gizakia ere naturaren osagaia dela onartzea: kultur paisaia partekatzen da.\nNaturaren kontserbazioa eta garapen iraunkorra gure gizartearen kezka eta erronka etengabea dira, herritarrena, botere publikoena, gizarte zibilarena eta enpresena. Kezka horren funtsa honako hau da: baliabide naturalen ustiapen iraunkorra sustatzea, gure lurraldeko flora eta fauna espezieak eta geodibertsitatea babestea, jarduera ekonomikoa bultzatzea eta, azken batean, lurraldearen kontserbazio egoera ona bermatzea eta herritarren bizi kalitatea eta garapena ziurtatzea.\nGure lurraldeko baliabide naturalak, funtsezko prozesu ekologikoak eta paisaien edertasuna babesteko, kontserbazio sistema bateratu bat sortu behar da, etorkizuneko belaunaldien ongizatea arriskuan jarriko ez duen garapen integratuaren berme gisa. Ildo horretan, hainbat araudi eta babes figura onartu dira. Haien bidez, kontserbazioaren lege-araubidea ezarri da, ekonomiaren nahiz gizartearen arloko garapen ordenatuarekin bateragarria dena eta arlokako politika guztien uztarketa ahalbidetu eta bermatzen duena. Horretarako, beharrezkotzat jotzen da botere publikoen jarduketa eraginkorra, lurralde eremu horietako biztanleen nahiz eragile bizien inplikazioa eta, nola ez, herritar guztien parte-hartzea.\n2014an babesaren eta garapen iraunkorraren arloko hiru figuraren urteurrena ospatzen dugu Bizkaian:\nUrdaibaiko Biosfera Erreserba (UNESCO, Hezkuntza, Zientzia eta Kulturarako Nazio Batuen Erakundea - 1984) → 30 urte. Guztira: 22.042 ha. Bizkaia. Kontserbazio Bereziko Eremuak: artadi kantauriarrak (1.583 ha), ibai sarea (1.328 ha) eta itsasertza eta padurak (1.010 ha). Hegaztientzako Babes Bereziko Eremuak: itsasadarra (3.242 ha). Nazioarteko Garrantzia duten Hezeguneei buruzko Nazioarteko Konbentzioa (RAMSAR): Mundaka-Gernikako itsasadarra (919 ha).\nUrkiolako Parke Naturala (1989) → 25 urte. Guztira: 5.958 ha. Bizkaia/Araba. Europar Batasuneko Intereseko Lekua.\nGorbeiako Parke Naturala (1994) → 20 urte. Guztira: 20.016 ha. Bizkaia/Araba. Europar Batasuneko Intereseko Lekua.\nBanan-banan aurkeztuko dizkizuegu naturagune babestu horiek. Hobeto ezagutzen baditugu, beste urte askoz gozatu ahalko ditugu eta Bizkaiko ondarea hobetuko dugu, oso ondare oparoa baita etorkizuneko belaunaldientzat eta planetarentzat ere.\nPartekatu eta erabakiak guztion artean hartu, kudeaketa hobetzeko\nNaturaguneak babestearen helburua ez da basa bizitzaren santutegiak sortzea soilik, baizik eta, horrekin batera, gizakia ere naturaren osagaia dela onartzea. Hain zuzen ere, Gorbeia, Urkiola eta Urdaibai bertako biztanleek antzinatik erabili dituzten moduagatik dira baliotsuak geodibertsitatearentzat eta basa animalia nahiz landareentzat. Horregatik, giza jarduerak bultzatuz eta haietako asko desagertzen ari direla kontuan hartuz babestu nahi dira horrelako lekuek dituzten balioak, natura kontserbatzeko politika aktiboekin batera eta modu kohesionatuan. Hau da, ekonomia jarduera tradizionalak sustatu nahi dira, baina kontu handiz eta berrikuntza erabiliz, natur eta kultur ondareari kalterik egingo ez zaiola ziurtatzeko. Bizkaiaren garapen iraunkorraren aldeko beste apustu bat.


Koronabirus kasurik ez dute atzeman asteburuan Azpeitian - Azpeitia - uztarria.eus\nKoronabirus kasurik ez dute atzeman asteburuan Azpeitian\nJulene Frantzesena 2020-07-20 14:58\nAtzo egindako proben arabera, guztira 165 kasu zenbatu dituzte Hego Euskal Herrian. Hainbat foku zabaldu dira egunotan Gipuzkoan. Azpeitian ostegunean atzeman zuten kasu bat, baina harrezkero ez dute beste positiborik detektatu.\nOsakidetzat aldatu egin du koronabirusaren inguruko datuak emateko modua, eta asteburuan herriz herri atzemandako datuak eman gabe egon ostean, gaur argitaratu ditu azken egunetako zifrak. Hain zuzen ere, atzo egindako proben arabera, Nafarroan 51, Araban 6, Bizkaian 45 eta Gipuzkoan 63 kasu atzeman dituzte. Guztira, 165 kasu.\nHainbat foku zabaldu dira egunotan Hego Euskal Herrian, baita Gipuzkoan ere. Urola Kostan, esaterako, hainbat herritar kutsatu ziren joan zen astean Getarian nahiz Zumaian, eta Getariako fokuari lotutako koronabirus kasu bat atzeman zuten Azpeitian ere. Dena den, datuak onak dira herrian: zapatuan eta igandean ez dute positiborik zenbatu, Azpeitiko anbulatorioaren atarian muntatutako karpan hainbat proba egin badituzte ere.\nHala ere, hazetan ari da kutsatuen kopurua han eta hemen. Horren erakusle dira, Zarautz, Eibar eta Begara, hiru herri horietan hainbat kasu zenbatu baitituzte azken orduetan.


Zubiaurre jauregia - Wikipedia, entziklopedia askea.\nZubiarre jauregia Errenteriako Santa Klara kalean dagoen XVII. mendeko oinetxea da.\n1638an, herria suntsitu zuen sutearen ondoren egin ziren berreraiketa lanen ondorioa dira Errenteriko oinetxe garrantzitsuenak, Zubiaurre jauregia barne. Garai honetan birmoldatu zen, etxeaurreak zuen itxura gotikoa barrokora aldatuz. Herria hiribildua zenean oinetxe honek Frantziako Atea zaintzen zuen harresiaren parte izanik; Iparraldeko etxeaurretik hasten zen harresia eta Beheko kaleko etxeen atzekaldeek osatzen zuten ibairantz. Santa Klarako arrabaletik egiten ziren sartu-irtenen arduraduna zen.\nAntzinako mapan ikus daitekeenez, harresia ibaia eta itsasoarekin babestuta zegoen, eta lurretik zetozen erasoetatik defendatzeko lau dorretxe zeuzkan: Torrekua, Morrontxo, Zubiaurre jauregia, eta Mikelazulo atea. Marea goian zegoenean Errenteriako harresietaraino heltzen zen itsasoa garai haietan.\nZubiaurre jauregiak izen desberdinak izan ditu historian zehar, familia nagusi desberdinen jabetza izan bait zen, hala nola, Jauregi Zahar, Antia-Enea, Amasa-Enea eta Elizalde-Enea. Familia hauen desagertzeak eta XIX. mendean jauregiaren erabilera etxebizitzetara bilakatzea dira XXI. mendera egoera txarrean iristea.\nOinplano laukizuzena du, behekoa eta beste bi solairu eta estalkia hiru aldeetara. Hegoaldeko etxeaurrea da nagusia, solairu bakoitzeko hiru bao eta behekoan ate tatxonatu bat, leiho bat ezkerrean eta eskubiko beste leihoa zena, sarbide bihurtua ditu. Lehenengo solairuko hiru baoek balkoi luzea osatzen dute, ezkerraldean jauregitik perpendikularki irteten den luzapen bat du, funtzio argirik ez duenak. Bigarren solairuan, balkoi luzearen erdian, Elizalde sendiaren armarria dago, XVII. mendean jabetza zutenak, bi sirena eusle eta dorre hirukoitza duten bi gaztelu erakusten dituenak. Mendebaldeko etxeaurrean kañoi itxurako gargola bat ikus daiteke eta eskailera-buruak argiztatzeko altuera desberdinetara ireki ziren leihoak. Iparraldeko etxeaurreak, atzekaldekoak,ibaira ematen zuen eta bertako ateek itsas jarduerekin lotutako zereginetarako erabiliak ziren. Lurraren maila desberdina denez bi aldeetan, atzeko aldetik solairu bat gehiago dago.\nEzkerraldeko etxeaurrea, eskailea-buruak argitzeko leihoekin\nKañoi itxuradun gargola\nEtxeaurreko balkoi berezia\n↑ Gipuzkoako Batzar Nagusiak Arte zibila\n↑ a b Errenteriako Udala Arkitektura zibila\n↑ a b Hiru Zubiaurre jauregia\n↑ a b Errenteriako Udala. Herria ezagutzen Zubiaurre jauregia\n↑ a b Oarsoaldea TurismoaZubialde Jauregi barrokoa\nMultimedia: Zubiaurre jauregia\nOrriaren azken aldaketa: 29 martxoa 2021, 02:20.


Liburu elektronikoak paperezkoen aurretik EEBBetan - Gazteberri.eus\nLiburu elektronikoak paperezkoen aurretik EEBBetan\nPublished25 ekaina, 2012\nAurtengo lehen hiruhilekoan liburu elektronikoen bidez lortutako diru sarrerak ohiko liburuen bidez lortutakoak baino handiagoak izan dira lehen aldiz. Liburu elektronikoen salmentatik lortutako etekinak, soilik EE.BBetan, ia 300 milioi dolarretakoak izan dira\nAurreikusita zegoena errealitate bilakatu da, liburu saltzaile eta editoreen zoritxarrerako: liburu elektronikoek ohiko liburuek baino arrakasta gehiago dute merkatuan. Horixe da, behintzat, EEBBetako merkatuetan lortutako datuek aditzera ematen dutena. Izan ere, gailu elektronikoen bidez liburuak irakurtzea gero eta arruntagoa da gizarte aurreratuenetan.\nAurtengo lehen hiruhilekoan lortutako emaitzen arabera, ebookei esker lortutako etekinak 282,3 milioi dolarretakoak izan dira, iaz baino ia %30 gehiago. Ohiko liburuen kasuan, hau da, paperezko liburuen kasuan, etekina 229,6 milioitako izan da eta hazkundea, aurreko urtearekin alderatuta, %2,6koa izan da.\nAdituen ustetan, joera hau datozen hilabeteetan gehiago azpimarratuko da, tablet belaunaldi berriak direla eta gero eta jende gehigo irakurketa digitalera salto egingo baitu.\nPrevious Kontzertu agenda Uztaila 2012\nNext Internet lau ladiz haziko da 2016rako


Joxe Mari Barriola (Harakina): «Gure lan egiteko modua gehiago hurbiltzen da sukaldera harategira baino» | El Diario Vasco\nTolosa GoierriJoxe Mari Barriola (Harakina): «Gure lan egiteko modua gehiago hurbiltzen da sukaldera harategira baino»\nJoxe Mari Barriola (Harakina): «Gure lan egiteko modua gehiago hurbiltzen da sukaldera harategira baino»\nJoxe Mari Barriola jasotkao sariarekin. / IÑIGO ROYO\nIbarrako harakinak Merkataritza Berrikuntzaren Saria jaso du Eusko Jaurlaritzako Turismo, Merkataritza eta Kontsumo Sailaren eskutik\nMIRIAM ARANDIA IBARRA. Viernes, 29 diciembre 2017, 00:10\n2014ean ekin zion Joxe Mari Barriola ibartarrak 1961ean barriolatarrek bizia eman zioten negozioari. Urtebete igaro ondoren, eta Europako hiri handiek egin zutenari jarraiki, marka berria sortu, irudia eraldatu eta harategia 'concept store' espazio gastronomiko bilakatu zuen. Gaur-gaurkoz, gauzak ondo egin izanaren Merkataritza Berrikuntzaren Saria jaso du Eusko Jaurlaritzako Turismo, Merkatari-tza eta Kontsumo Sailaren eskutik.\n-Bide onetik doa, ezbairik gabe, Joxe Mari Barriola.\n-Saria horren erakusle da, bai, eta asko esan nahi du horrelako denda txiki batentzat, herri txiki baten-tzat. Eta ez hori bakarrik; harategi batean erreparatu izanak ere asko esaten du erakundearen partetik. Gauzak ondo egiten ari garen seinale. Sariaren atzean ez nago ni bakarrik, lantalde osoa baizik, baita gurasoak ere.\n-Tradizioa mantendu nahi izan duzue bezeroa erosketaren parte egiten.\n-'Naming'-ak argi erakusten du hori: 'Tradizioa eskura', hots, gurasoek 40 urtetan egindakoarekin jarraituz, lan egiteko modua aldatu nahi izan dut, produktuak, tradizioa, bezeroari eskuragarriago jarriz. Eskuekin egiten dugu, bezeroaren-tzako eskura dago, gaude. Produktua eskura dago, baina ez du inork eskua sartzen. Eta ez dago oztoporik bezeroarentzat, ezta dendan sartzeko orduan ere. Gurasoek egindako guztia abiapuntua izan da honetan guztian.\n-Eta nola islatzen da hori dendan?\n-Bezeroa dendan sartzen den momentuan, mahai batekin egiten du topo, ez dago harategi tradizionaletan aurki daitekeen erakusmahairik. Apurtu nahi izan dugu bezero eta harakinaren arteko hesia, eta, orain, mahaia bera da harategiko erdigunea. Egiatan, mahaia bera izan zen proiektu berri honetara gehitu zen lehenengo elementua. Kon-tzeptu zeharo berria da orain duguna, eta horretan sinesten dut zeharo. Goizeko 9:00etan eta 12:00etan datorren bezeroak erosteko aukera berdinak izan behar dituelakoan nago, eta horregatik, denda eszenatoki prestatu bilakatzen da: erosi ezin den guztia atzean gordetzen dugu garbitasuna izan dadin kon-tzeptu honen beste ezaugarri bat. Funtsean, bezeroarengan esperien-tzia goxo bat sortu nahi dugu, bueltatzea eragingo duena.\n-Erabaki ausarta da, eta zer esanik ez herri txiki batean.\n-Uste dut harategi eta arraindegi mailan ez dela eboluzionatu azken 40 urteotan. Sukaldariak, esaterako, sukaldetik atera dira eta euren ofizioa saldu dute. Gu, ordea, ez atzera eta ez aurrera gelditu gara, ezkortasun horretan murgilduta, gainbeheran. Zapata denda batean, esate baterako, bezeroa ukitzen da oinetakoaren egokitasuna aztertzeko; sukaldariak ere ateratzen dira sukaldeetatik bezeroen iritziak jakitera. Harakinak, ordea, salmahaiaren atzean gelditu izan dira beti. Harategiak beti izan dira hotzak, eta dira oraindik, baina ez hotza egiten duelako bakarrik. Asko arriskatu dudala ematen du, baina badu bere xarma Ibarra bezalako herri batean hori egiteak; batek daki Donostian, esaterako, horrelako denda-estiloak garrantzi bera izango lukeenik.\n-Denda txikien aldekoa zara zu.\n-Noski, dendarik gabe herriak ez du bizitasunik. Gainera, Ibarrak asko du emateko: produktu preziatu bat dugu, piperra, eta horrekin landutako produktuak ere saltzen ditugu gurean Ibarrari berari keinua egiteko. Uste dut merkataritza txikiak asko duela eskaintzeko, eta azaldu nahiko nioke jendeari bertakoa erosteak berebiziko garrantzia duela; txikitasunean, handia topatzen da.\n-Nola erantzun zion bezeroak orain arteko hausturari?\n-Bezeroak, hasieran, ez zekien non eta nola kokatu eskatzean, eta dibertigarria zen hori ikustea. Etxeko goxo hori da transmititu nahi duguna, eta lortzen dugula esango nuke. Bezeroaren jarrera ere aldatu da, eta dagoeneko aurkitu du egoteko beste modu bat; konturatu da dagoeneko ez dagoela tentsiorik harakinaren eta bere artean. Entzuna dut gazteak ez doazela erostera ez dakitelako nola erosi. Kontrakoa da guk lortu nahi duguna.\n-Eta nolakoa da gaur egungo bezeroa?\n-Niretzat, egun, desagertu da gaurko «gure bezeroa». Jendeak dagoeneko kendu du lotsa gainetik, eta guk ere ikasi dugu horretan. Nik ulertzen dut, egun, informazio asko dugula eta tarteka beste etxeetako produktuak dastatzea ere gustatzen zaigula. Ulertzekoa da hori oraingo garaitan. Bezeroa beti izango da bezero, baita ongi etorria ere gurean.\n'Los chicos del coro' cantan sus éxitos y canciones de Disney mañana en Tolosa Ederki pasatu zuten Irurako haurrek Zirkun zirkoren emanaldian


2019.EKO EDIZIOARI BURUZ:\nSurf Business Meeting-a urtero ospatzen den jardunbide egokien eta hartu-emanean oinarritzen den ekitaldia da, hitzaldi eta surf industrian erreferentea diren personen artean. Helburua, tokian tokiko profesionalak inspiratzea eta laguntzea da, interesgarriak izan daitezkeen gaietan, batez ere, surf industriari loturiko ekintza profesionalen garapenean.\nTopagune hau, surf sektoreko ekintzaileentzako aukera paregabea da, haien ezagutza zabaltzeko, eta haien egitasmoak garatzeko, inetreseko harremanak ezartzen dituztelarik. Era berean, ezagutzaren hartu-eman bat bilatzen da, hala nola, surf eremuko agenteak biltzea, industriaren balore-kate osoa barneratuz: ekoizleak, hornitzaileak, banatzaileak, hezitzaileak, … zeinekin kolaborazio espazio egonkor bat sortzen den, banatutako balorea sortzeko helburuarekin.\nAurreko edizioetan,nazoarte mailako izen handiko profesional adituen partehartzea izan dugu, erreferenteak diren enpresa, ekintzaile eta antolakuntzak, zeintzuek, haien esperientziak banatu dituzte, joerak, erronkak eta aukerak landu ditugularik, bai turismo arloari lotuta, nola, garapen profesionalari edota digitalizazioari ere.\n2019rako PROPOSATURIKO GAIA\nSektoreari balsera gehietzeko joerarekin jarraituz, BERRIKUNTZA SURFAN, gaia planteatu da medio berri honetarako. Berebiziko garramtzia eman zaio enpresen lehiakortasunaren hobekuntzan, gizarteratzean eta emakumearen ahalduntzean.\nBerrikuntza zer den ulertu eta aplikatzen ikasi.\nArrakasta kasuak eta jardunbide egokiak ezagutu.\nBerrikuntza kudeatzen ikasi , hala nola produktu eta zerbitzuei etekina ateratzen.


Satillieu - Wikipedia, entziklopedia askea.\nKantonamendu canton of Satillieu\n45°09′01″N 4°36′51″E / 45.1503°N 4.6142°E / 45.1503; 4.614245°09′01″N 4°36′51″E / 45.1503°N 4.6142°E / 45.1503; 4.6142\nLafarre, Lalouvesc, Pailharès, Préaux, Saint-Alban-d'Ay, Saint-Romain-d'Ay, Saint-Symphorien-de-Mahun, Vaudevant eta Vocance\n1.525 (2018ko urtarrilaren 1a)\n791 (%51.9) 755 (%49.5)\nSatillieu Frantziako udalerri bat da Ardeche departamenduan dagoena, Auvernia-Rodano-Alpeak eskualdean. 2013an 1.640 biztanle zituen.\n2007an Satillieu udalerrian erroldatutako biztanleak 1.606 ziren. Familiak 662 ziren, horien artean 234 pertsona bakarrekoak ziren (103 bakarrik bizi ziren gizonak eta 131 bakarrik bizi ziren emakumeak), 206 seme-alabarik gabeko familiak ziren, 194 seme-alabak dituzten bikoteak ziren eta 28 seme-alabak dituzten guraso-bakarreko familiak ziren.\n2007an 875 etxebizitza zeuden, 694 familiaren etxebizitza nagusia ziren, 92 bigarren erresidentzia ziren eta 89 hutsik zeuden. 671 etxeak ziren eta 201 apartamentuak ziren. 694 etxebizitza nagusietatik 504 bere jabearen bizilekua ziren, 168 alokairuan okupaturik zeuden eta 22 doan lagata zeuden; 12 etxek gela bat zuten, 59 etxek bi zituzten, 162 etxek hiru zituzten, 229 etxek lau zituzten eta 231 etxek bost zituzten. 385 etxek euren parking plaza propioa zuten azpian. 274 etxetan ibilgailu bat zegoen eta 300 etxetan bat baino gehiago zituzten.\nSatillieu udalerriko biztanleria-piramidea 2009an .\n2007an lan egiteko adina zuten pertsonak 909 ziren, horien artean 631 aktiboak ziren eta 278 inaktiboak ziren. 631 pertsona aktiboetatik 564 lanean zeuden (307 gizon eta 257 emakume) eta 67 langabezian zeuden (29 gizon eta 38 emakume). 278 pertsona inaktiboetatik 120 erretiraturik zeuden, 70 ikasten zeuden eta 88 "bestelako inaktibo" gisa sailkaturik zeuden.\n2009an Satillieu udalerrian 711 unitate fiskal zeuden, 1.592,5 pertsonek osaturik. Pertsona bakoitzeko diru-sarrera fiskalaren mediana urteko 16.434 euro zen.\n2007an zeuden 72 komertzioetatik, 2 janari enpresak ziren, 1 material elektrikoaren fabrikazioko enpresa zen, 1 bestelako produktu industrialen fabrikazioko enpresa zen, 8 eraikuntza enpresak ziren, 20 ibilgailuen saltze eta konpontze enpresak ziren, 5 garraio enpresak ziren, 11 ostalaritza eta jatetxe enpresak ziren, 6 finantziazio enpresak ziren, 1 higiezinen enpresa zen, 4 zerbitzu enpresak ziren, 8 administrazio publikoko enpresak ziren eta 5 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 25 zerbitzu publikoetatik, 1 Ogasun Publikoaren administrazio bulegoa zen, 1 jendarmeria, 1 posta bulegoa, 3 banku bulegoak, 1 ibilgailuen konpontzeko eta nekazaritza tresnetako lantokia, 1 autoeskola, 2 igeltseroak, 1 margolaria, 4 zurginak, 1 iturgina, 2 ile apaindegiak, 6 jatetxeak eta 1 higiezinen agentzia.\n2009an zeuden 8 establezimendu komertzialetatik, 1 120 m2 baino gehiagoko denda zen, 1 120 m2 baino gutxiagoko denda zen, 2 okindegiak, 2 harategiak, 1 liburu denda zen eta 1 lore-denda zen.\n2000. urtean Satillieu udalerrian 33 nekazaritza-ustiategi zeuden, 486 hektarea erabiltzen.\n2009an 2 lehen-hezkuntzako eskola zegoen. Satillieu udalerrian Bigarren Hezkuntzako ikastetxe bat zegoen 212 ikaslekin.\nPréaux (4,0 km)\nSaint-Alban-d'Ay (4,4 km)\nSaint-Romain-d'Ay (4,5 km)\nSaint-Symphorien-de-Mahun (4,5 km)\nVaudevant (5,2 km)\nQuintenas (7,1 km)\nLalouvesc (7,1 km)\nSaint-Jeure-d'Ay (7,2 km)\nSaint-Victor (7,2 km)\nSaint-Félicien (7,3 km)\nVocance (7,5 km)


Bigarren garaipena eskuratzeko, hamaikako berbera – Taxoareko Hitza\nBigarren garaipena eskuratzeko, hamaikako berbera\n21 urria, 2016 21 urria, 2016 Taxoareko Hitza\nOsasuna-Betis (Ostirala 20:45, Sadar futbol zelaia, Euskalerria Irratia 98.3FM)| Eibarren kontra denboraldiko lehendabiziko garaipena lortu ostean, bigarrena jarraian lortu nahi du Osasunak. Irabazi ezkero, Betisen aurretik jarriko litzateke sailkapen nagusian eta momentuz bada ere, jaitsiera postuetatik aterako litzateke.\nEibarren lortutako hiru puntuak poltsikoan ditu Osasunak. Partida hori amaitu da, ordea, eta orain gorritxoek ezin dute Ipuruan lortutako puntuei begira egon. Denboraldiko lehendabiziko partida irabaztean zama astuna kendu dutela argi dago, baina gaur Betisen aurka irabazten ez badute, berriro ere Ipuruako partida aurreko puntura bueltatuko dira nafarrak. Eibarren zama hori kendu ostean gorritxoak ezin dira erlaxatu, Osasuna zelaira erlaxatuta ateratzen denean galdu egiten duelako.\nZortzi jardunaldi igaro direnean, Osasuna zuloan dago. Gorritxoak 19. postuan daude 6 punturekin -garaipen bat eta hiru berdinketa- eta euren atzetik, soilik, entrenatzailez aldatu duen Granada dago; andaluziarra da lehenengo mailan oraindik garaipenik lortu ez duten talde bakarra. Osasunaren gainetik Sporting dago, gorritxoek baino puntu bat gehiagorekin. Jaitsiera postuetatik kanpo, Espanyol 7 punturekin. Gaurko aurkaria, Gustavo Poeyeten Betis, 16. postuan dago 8 punturekin.\nBigarren garaipena jarraian eskuratu nahi du Enrike Martin Monrealek, eta horretarako Eibarren aurka zelairatutako hamaikako berberaren aldeko apustua egingo du Arrizabalagako entrenatzaileak: ongi funtzionatzen duena ez aldatu. Hori horrela, ondorengo hamaikakoa erabiliko du gaur Enrike Martinek azken uneko sorpresarik ez badago: Nauzet; Oier, D.Garcia, M.Flaño, U.Garcia, Berenguer; Digard, R.Torres, De Las Cuevas; Oriol Riera eta Sergio Leon. Edonola ere, hamaikakoa errepikatzearekin ez da aski izango. Ipuruan erakutsitako kemena berriz ere zelaian erakutsi beharko du Osasunak. Hortaz aparte, erasoan jokaldi landuagoak egiten saiatzeko eskatu behar zaio talde nafarrari, Eibarren aurka asko borrokatu zutelako baina joko aldetik partida eskasa izan zelako. Eta lehendabiziko minutuan golik ez jasotzeko ere eskatu behar zaio, partida guztia atzetik aurrera joan nahi ez badu.\nOsasunak bezala, Betisek ez du denboraldi hasiera ona egin. Aurredenboraldi bikaina egin zuten Gustavo Poyeten jokalariek baina lehendabiziko neurketetan ez dute aurkitu erregulartasunik, ez jokoan, ez hamaikakoekin ezta emaitzei dagokionez ere. Fitxaketa dotore batzuk egin zituen 2016-2017 denboraldirako talde andaluziarrak: Musonda berriro ekarri zuen, Alex Alegria edo aurreko urtean Sportingen utzita ibili zen Tony Sanabria. Fitxaketetaz aparte, Betisek kalitate handiko jokalariak ditu: Ruben Castro, Joaquin Sanchez edo Dani Ceballos. Hiru lerroetatik ahulena atzealdea izan daiteke eta hala erakusten dute datuek; 18 gol jaso dituzte zortzi partidetan, Osasunak baino bat gehiago. Ahultasun hori aprobetxatu beharko du Osasunako aurrealdeak etekina ateratzeko. Egoera nahasia bizi dute Sevillan, eta entrenatzaile uruguaytarraren aulkia ere kolokan egon daiteke; Pepe Melen izena ere aipatu da azken egunetan.\nBeraz, denboraldiko bigarren garaipena jarraian eskuratzeko aukera ona dauka Osasunak gaur, Sadarren. Hori lortu nahi badu, azken asteetan atzealdean izan dituen zuloak itxi beharko ditu, aurrekaldean erakutsi duelako gola egiteko gai dela.\nLaburpen hitzak betis,Enrike Martin Monreal,Gustavo Poyet,Osasuna,Sadar,Santander Liga\nPrevious postZama astuna kendu dute\nNext postOdol-husteak ez du etenik


Erri de Luca epaitu dute AHTren kontrako sabotajea defenditzeagatik - Xehe\nHasiera » AHT » Erri de Luca epaitu dute AHTren kontrako sabotajea defenditzeagatik\nAtalak: AHT, Iritzia, Nazioartea\nHuffington Postek italierazko edizioan 2013ko irailean egindako elkarrizketan esan zuen biraoa: “[Galdera] Beraz, sabotajea eta bandalismoa zilegi dira? [Arrapostua] Beharrezkoak dira ulerrarazteko AHT eraikuntza kaltegarri eta alferrikakoa dela”. Lyon Turin Ferroviaire kontsortzioak auzitara eraman zuen. Fiskalak bost urteko (ez bat, ez bi eta laurden, bost) espetxe zigorra eskatu du urtarrilaren 28an Torinon egindako epaiketan.\nLiteraturan adituek esango dute zein leku dagokion Erri de Lucari italierazko literaturaren rankingean. Ez azkena, seguru. 1987an “Non ora, non qui” (Orain ez, hemen ez) argitaratuz geroztik Europan idazle ezaguna, mendizale porrokatua, liburuek famatu egin baino lehenago Lotta Continua ezker muturreko taldeko militante izan zen, esku huskako obrero zen garaietan. Iaz Italiako epaileek multinazionalak bultzaturik eta mafiaren kontrako legedia baliatuz espetxeratu zituztenean azpiegitura erraldoien kontrako bost militante, Erri de Luca haien alde atera zen. AHTaren kontrako sabotajea justifikatzeagatik espetxera eraman nahi dutela eta, esandakoei eusteaz gain liburuz erreakzionatu du: “La parola contraria”, kontrako hitza.\nDio liburuan: “Aldarrikatzen dut ‘sabotaje’ hitza erabiltzea italierak eman dion esanahian. Ez da bakarrik erabiltzen suntsiketa materialaren esanahian, fiskalek argudiatzen dutenez. Esate baterako, grebak, batik bat salbaia denean, aurretiko abisurik gabea, lantoki edo zerbitzu baten produkzioa eragozten du. Agindua oker betetzen duen soldaduak sabotajea dagi. Parlamentario batek lege proiektu bati oztopoak jartzen dizkionean saboteatzen du. Deskuiduek, izan nahitara edo oharkabean eginak, sabotajea dira. (…) Kexurik gabe onartuko dut auzitegiaren kondena, baina ez dut onartuko hiztegia murriztea”.\nErri de Lucak behin eta berriro esan du espetxera joateak ez diola graziarik egiten, baina edozein dela ere ez duela helegiterik jarriko. Berak mendian ibiltzea du maite, goizalban jaiki eta idaztea. Eta ez du onartzen Susa eskualdeko herritarrei daukaten bailara bakarra kendu diezaieten trenbide burugabe hori egitearren. Duela urte bete, auziperatua zelarik, deklaratu zuen: “Eraikuntza alferrikako eta kaltegarri bat aurrera ateratzearren setiopean eta militarizaturik bizi den bailara batean, ahotsa entzunarazteko beste modurik geratzen ez denean, sabotajera jotzen da. (…) Idazle batentzako iritzizko delitua ohorea da”.\nErri de Luca AHTaren kontrako ekitaldi batean aurrean poliziak dituela. (Argazkia: Ensemble 44)


Oporrak finantzatzea | Consumer\nAgentziek ordainketa sei hilabete atzeratzea ahalbidetzen dute, interesik gabe, baina finantziazioa behar dutenek %11rainoko tasak dituzten kredituak kontratatzen dituzte.\nUrte honetan zailagoa izan daiteke etxetik egun batzuk pasatzea giroz aldatzeko eta oporretan atseden hartzea, krisiak gero eta etxe gehiago astintzen baititu. Eurobarometroaren datuen arabera, biztanleen %16k arazoak izango ditu udako egonaldia finantzatzeko. Herritarrek kredituak erabil ditzakete beren oporrak finantzatzeko, baina aukera horrek berez Espainiako familien berankortasun-tasa handia handituko luke. Nolanahi ere, oporrak ordaintzeko mailegu-zerbitzua eskatzea erabakitzen dutenek mailegu pertsonaletara edo egoera horretarako bereziki diseinatutako produktuetara jotzen dute, baina baita bidaia-agentzietara ere (ordainketa sei hilabete atzeratzea ahalbidetzen dute, interesik ordaindu gabe), edo kreditu-txartel lagunduari "tiratzen" diote. Finantziazio-iturri bat aurkitzeko aukerak biderkatu egin dira azken urteetan, eta aukera bat edo bestea aukeratzeko, neurri handi batean, familia bakoitzak jasan dezakeen zorpetze-maila hartu behar da kontuan, baina baita modalitate bakoitzak dituen berezitasunak ere.\n/imgs/2008/10/palmera-artikulo.jpgOporrez gozatzeko finantziazioa bilatzeko metodorik ohikoena kreditu bat lortzea da, bai pertsonala, bai aisialdi egun horiek ordaintzeko diseinatutako produktu bereziren baten bidezkoa. Mailegu horietan interesa duten gehienek eskatzen duten zenbatekoa ez da 6.000 euro baino handiagoa, %7 eta %11 arteko interes-tasekin, eta kopuru hori %20raino igotzen da kreditu azkarrak deiturikoetara joz gero.\nKontsumorako kredituekin batera, uda garaian bereganatzen duen beste finantzabide bat aurrez esleitutako kredituak dira, hau da, finantza-erakundeetako bezero onenek eskura dituzten kreditu-lerroak, aldez aurreko azterketarik edo ondorengo onarpenik gabe. Mailegu horiek abantaila bat dute erakundearentzat: ematen diren unean, zehatz-mehatz ezagutzen dute bezeroen zorpetze-ahalmena, eta, beraz, nahi adina diru emango die, inolako arazorik gabe. Bezeroarentzat, ohiko linearen bidez lortutakoak baino erakargarriagoak dira baldintzak (interes-tasak %8 jaits daitezke), baina mota baten edo bestearen aplikazioa bezeroak erakundean duen iritziaren mende dago. Gainera, horrelako kredituek irekitze- eta kitatze-komisioak dituzte, %3ra irits daitezkeenak.\nGutxien gomendatzen den finantzabidea kreditu azkarren kontratazioa da, "6.000 eurorainoko maileguak 24 orduan", jaulkitzen dituzten enpresek aditzera ematen dutenez. Eskaera onartu ondoren, dirua berehala transferitzen dute, burokrazia minimoarekin eta bankuz aldatu gabe. Trukean, eta oso kontuan hartu beharreko pisua da, %25erainoko interesak kobratzen ditu, familien zorpetzea areagotu dezaketenak. Merkatuan hainbat produktu daude horretarako, hala nola Cofidisen "Bizitza librea", 3.000 euro ematen baititu. Antzeko ezaugarriak ditu Mediatisen apustuak: 2.000 euro arteko finantziazioa du, baina %22,40ko interesak ditu (UTBa: %24,85). Cetelemek ere badu kreditu berezi bat oporretarako, aurrekoen antzeko baldintzetan.\nPertsona askok ez dakiten arren, oporrak finantzatzeko formularik erosoenetako bat bidaia-agentzien bidez egitea da. Enpresa horiek bidaiatzeko hainbat kreditu-mota ematen dizkiete bezeroei; kasu batzuetan, kreditu pertsonal baten antzeko interes-tasa aplikatzen dute (%7 eta %10 artean), baina abantaila bat du: ez dute bankuan edo aurrezki-kutxan eskatu beharrik. Hala ere, kontratuaren letra txikia arretaz irakurtzea komeni da, beste produktu batzuk kontratatzeko eska baitezake, hala nola kreditu-txartelak edo urteko gutxieneko gastua.\nEz da komeni mailegu azkarrak kontratatzea, zenbateko txikiengatik %20tik gorako interesak kobratzen baitituzte.\nAgentzia askok ordainketa hiru, sei edo 12 hilabetetan atzeratzen dute interesik gabe, baina komeni da argitzea kasu honetan %1,50 eta %2 artean ordaindu behar dela irekiera-komisio gisa – kasu batzuetan, %1,50 bitarte azterketa bakoitzeko.\nMailegu pertsonalaren formularen bidez, finantza-erakunde askok estualdietan dauden erabiltzaileei irtenbideak emateko asmoa dute, hala nola Banco Pastorri, zeinak 50.000 euroraino finantzatzen baititu 10 urteko amortizazio-epearekin. "Crédito Ilusio" Euskadiko Kutxaren eskaintzaren izena da. 30.000 euro aurreratzen ditu eta zazpi urte arteko epea du itzultzeko. Aukera ematen du aldez aurretik kitatzeko, osorik edo zati batean, inolako kostu gehigarririk gabe, eta merkatuko interes-tasa baxuenetako bat aplikatzen du, zehazki %6,95ekoa, nahiz eta horren truke %1eko komisioa ordaindu behar den irekieragatik. bbk-k automatikoki ematen diren kontsumo-kredituak eskaintzen ditu: 500etik 30.000 eurora bitarteko amortizazio-epea zazpi urtera iristen da (bost urte Internet bidez egiten bada), eta %8,74ko interes-tasa (UTBa %10,04tik hasita); hala ere, komisio batzuk ordaintzen dira, eta komisio horiek produktua %2-2,50 garestitzen dute. "Kontsumo mailegua" izenarekin ezkutatzen da Banco Guipuzcoanoren proposamena. Sei urteko amortizazio-epearekin 30.000 euro ematen ditu, interes-tasa finko edo aldakor bati lotuta. Eta 12.000 euroraino, hiru hilabete eta lau urte bitarteko amortizazio epearekin, Sortzez Garbiaren Aurrezki Kutxaren "Zuzeneko Mailegua" eskaintzen du. Telefonoz eska daiteke, eta indarraldiko hirugarren hilabetetik aurrera amortizazio edo kitapen aurreratuko komisiorik ez izatea du ezaugarri.\nFinantzaketa-aukerak aztertu eta onar daitekeen zorpetze-mailaren arabera aukeratzea komeni da.\nBeste ildo batetik, Mediterraneoko Aurrezki Kutxaren "CrediDeseo" delakoa mugatzen da. Horren osagarri, Erabateko Babes Plana egin daiteke langabezia, ezintasuna edo heriotza kasuetan, eta sei hilabeteko gabealdia. Kanariar Uharteetako Kutxak "Aukerako Mailegu Librea" proposatzen du. Zenbatekoa bidaiaren prezioaren arabera aldatzen da eta bost urte ditu kuotak ordaintzeko. Interes-tasa maileguaren bizitza osorako finkatzen da, merkatuko interes-tasen igoerek ez eragiteko moduan. Kreditu horrek finantza-baldintza hobeak eskaintzen ditu, bezeroaren lotura-mailaren arabera. Parametro hori Banestok ere aplikatzen du "15-30-40 mailegua"ren bidez, 10.000 eurotik 60.000 eurora aurreratzen baitu, eta, nahi izanez gero, 15, 30 eta 40 hilabeteren buruan, amortizatutako kapitala berriz eskura daiteke, baita handitu ere. Bezero onenentzat %0ko interes-tasa aplikatzen da lehen hilabeteetan, eta gainerako hilabeteetan %10,90 eta %12,30 artekoa. Banku Popularrak 3.000 eurotik 30.000 eurora bitarteko zenbatekoa eskaintzen du, sei urteko amortizazioa, %8,50eko interes-tasarekin (%9,64ko UTBa). Horri %1,75eko irekiera-komisioa gehitu behar zaio. Batek 1.800 eta 30.000 euro artean ematen ditu, eta urtebete eta bost urte bitartean itzul daiteke, %7,50eko interes-tasa aplikatuta (%8,57ko UTBa). % 1,75eko irekiera-komisioa du, eta, nolanahi ere, % 3ko komisioa aplikatzen da mailegua bertan behera uztea erabakitzen bada.\nJoan hurrengo orrira: Bota txartela »\neuro interés-eu kredituak meses-eu oporrak


2017-05-12 // Euskara // Iruzkinik ez\nIker Martinez de Lagos (Topagunea) eta Estitxu Alkorta (HPS) proposamena aurkezten Udaltopen. Argazkia: Udaltop.\nHizkuntza Politikarako Sailburuordetzak eta Euskaltzaleen Topaguneak euskara hutsean aritzeko esperientziak Euskal Herri osora zabaltzeko proposamena egin dute. (gehiago…)\nArgazkiko bi lasartearrak euskaraz entzuteko prest direla adierazten ari dira. Argazkia: Txintxarri aldizkaria.\nKonpromisoa hartu duzu. Zerrenda osatu duzu zure etxekoekin, lagunekin, lankideekin eta ezagunekin. Denek euskaraz ulertzen dute. Zure erronka astebetez haiei euskara hutsean egitea izango da. Lasarte-Orian egin zuten erronka hori eta partaideei hiru aldiz galdetu zieten euskararen erabileraren zenbatekoa. Erronka hasi aurretik %62,4koa zen; astebeteko erronka egin eta gero erabilera %83,8ra igo zen; eta handik hiru hilabetera %81,3an zegoen. (gehiago…)\n“Topatu ditut punjabtarrak oso katalan zaleak eta bere lehen hizkuntzaz, punjaberaz, paso egiten dutenak”\n2017-04-28 // Hizkuntzak // Iruzkin bat\nEzkerretik eskuinera Azkoitiko Tanveer Hussain eta Saifullah Khadm Hussain 2013an. Euskaraz gain, gaztelania, urdua eta punjabera hitz egiten dituzte. Argazkia: Iure Eizagirre.\nImanol Larreak esan dizkio hitzok Goiena hedabideari. Punjabtar helduen hizkuntza jarrerak Katalunian tesia egin du. 100 milioi hiztun ditu punjaberak, baina tesigileak hizkuntza galtzeko arriskuan jartzen duten zantzuak bistaratu ditu. (gehiago…)\nFrantziako presidente hautagaiek ez dute hizkuntza aniztasuna babesteko grinarik adierazi\n2017-04-21 // Hizkuntzak // Iruzkinik ez\nFrantziaren kolonietako aniztasuna errespetatzeko interes gutxi azaldu dute presidentetzarako hautagaiek. Argazkian, Guayana Frantsesako herritarrak.\nELEN Europako Hizkuntzen Berdintasun Sareak egindako analisiaren arabera, hauteskunde kanpainan kultur aniztasunaren aurka egiten duen nazionalismoa bultzatzen ari dira hautagai nagusiak. (gehiago…)\nErrenteriarren gogoetak, astebetez euskaraz aritu eta gero\n2017-04-07 // Euskara // Iruzkinik ez\nHizkuntza jakin arren, euskarara aldatu ezinik dabil; gaztelaniaz hasi zaio baina tematu eta besteak hizkuntza aldatzea lortu du; erdaldunak euskaraz abesten jarri ditu… Astebeteko esperimentuak, errenteriarrek kontatuak. (gehiago…)\n%14,7ko euskara erabilera: Errenteriarrak zifra lehertzen saiatuko dira astebetez\n2017-03-31 // Hizkuntzak // Iruzkinik ez\nErrenteriarrak euskaraz bizitzera animatzen. Argazkia: AsteBATzuk ekimena.\nAstebetez helduko diote erronkari errenteriarrek, apirilaren 1etik 8ra. Lau Haizetara Euskaldunon Elkarteak eta AEKren Xenpelar euskaltegiak antolatu dute. (gehiago…)\n“Feminizidioa 2010-2015”: Hego Euskal Herriko 33 erailketen erradiografia xehetua\n2017-03-28 // Gizartea, Hedabideak // Iruzkinik ez\nAdministrazio publikoek ez dauzkate erakusteko erailketa matxisten datuak. Hala, feminicidio.net-ek eta Mugarik Gabek “erakunde publikoak lotsagorritzeko” ikerketa mardula egin dute. (gehiago…)\nIa desagertu zen hawaiierak 24.000 hiztun ditu gaur egun\n2017-03-24 // Hizkuntzak // Iruzkinik ez\nArgazkian murgiltze ereduan ikasten duten haur hawaiiarrak. Argazkia: www.ahapunanaleo.org\nEskolan hizkuntza debekatu zuten. Desagertzeko zorian egon zen. 1985ean hasi ziren dena hawaiieraz irakasten zuten ikastetxeak. Orain unibertsitatean sartu nahi dute. (gehiago…)\nSorterriak baino hizkuntzak ematen digu nazio nortasuna\n2017-03-17 // Hizkuntzak, Nazioartea // Iruzkinik ez\nHizkuntza nazio nortasunaren oinarri. Infograma: Pew Research Center.\nMunduko hainbat herrialdetan egindako ikerketa baten ondorioa da. Herritarrei nazio nortasunaren ezaugarri garrantzitsuena zein den galdetu zaie, eta lehen postuan geratu da nazio hizkuntza. (gehiago…)\n“Guztiok izan beharko genuke feminista” saiakera ikastetxe guztiei banatuko zaie\n2017-03-07 // Gizartea // Iruzkinik ez\nEuskal Herriko ikastetxe guztietara zabalduko dute saiakera.\nChimamanda Ngozi Adichie idazle nigeriarraren Guztiok izan beharko genuke feminista saiakera euskaraz argitaratu du Hik Hasik. Lana Euskal Herriko ikastetxe denetara zabalduko dute. (gehiago…)\n1 / 301234102030Hurrengoa»\nAzken bidalketak\tEgia Euskaraz eredua Euskal Herri osoan eta aste berean?\nIruzkin berriakMartin Rezola(e)k “Topatu ditut punjabtarrak oso katalan zaleak eta bere lehen hizkuntzaz, punjaberaz, paso egiten dutenak” bidalketanJonmikel(e)k Ipar Irlandan gaelikoa bultzatzeko baino poloniera sustatzeko plana? bidalketanNorbanakotik kolektibora (eta alderantziz) | Garaigoikoa(e)k Euskaldunak aktibatzen: “Egia Euskaraz estiloa” hedatzen ari da bidalketanEgia(e)k “Indarkeriaz ari garela, izebergaren metaforak gabeziak dituela konturatu behar dugu” bidalketanMaike(e)k Ur azpian sexu harremanak eduki al daitezke? bidalketan Artxiboak\t2017(e)ko maiatza


Albisteak - Argiztapen komertzialaren joerak: aldakortasuna eta eraginkortasuna\nArgiztapen komertzialaren joerak: aldakortasuna eta eraginkortasuna\nAro digitala benetako iraultza izan da mundu osoan txikizkako merkataritza. Merkataritza elektronikoa agertzeak estrategia komertzialen diseinuan ikuspegi aldaketa bat behar du. Errealitate berri honetan, zein eginkizun betetzen dute denda fisikoek?\nMerkataritza espazio tradizionalek aurrekaririk gabeko erronka dute: produktuak erakutsi eta saltzeaz harago doazen esperientzia bereizgarriak sortzea. Erosle potentzialen zentzumenak suspertzea funtsezko praktika bihurtu da haien arreta erakartzeko: Usainak, tenperatura eta argiztapena bezalako gauzak sartzen dira. Xehetasunak garrantzia du.\nZentzu horretan, bisual merchandisinga funtsezko elementua da txikizkako merkatuan. Psikologia, marketina, diseinua eta alderdi teknikoak biltzen dituen diziplina, salmenta puntuan kontsumoa suspertzeko helburuarekin, markaren balioetan arreta galdu gabe.\nMentalitate aldaketa argiztapen komertzialean\nLineako salmenten garrantzia gorabehera, denda fisikoek funtsezko salmenta kanala izaten jarraitzen dute bezeroekin zuzenean komunikatzeko duten ahalmenari esker. Espazio komertzialek marken funtsa adierazten dute kontsumitzaileei egokitutako diseinu atseginaren bidez. Hori dela eta, argiztapenak funtsezko papera betetzen du txikizkako kontzeptu berrien sorreran. Bere onura nagusiak hauek dira:\n● Marka sortzea: Markaren nortasunarekin eta helburuekin lerrokatuta diseinatutako argiztapenak bezeroek ere identifika dezaketen ingurune desberdina eraikitzen lagunduko du.\n● Optimizazioa: Argiztapenak bistaratutako elementuak hobetu beharko lituzke, baina ezinbestekoa da saltokian zirkulazioa optimizatzen laguntzea ere. Eraginkortasun energetikoarekin lotutako irizpideez gain, erakusgai dagoen elementu bakoitzerako argiztapen egokia aukeratzeak argiztapen estrategia onaren ardatza izan behar du edozein merkataritza espaziotan (arropa, janaria, teknologia dendak, etab.). Argi espektro espezifikoa duten argi iturriak LED berezien bidez erabil ditzakegu kolore zuriak hobetzeko, oso erabilgarria den moda dendetarako, edo tonu biziagoak erabil ditzakegu, hala nola tonu gorriak bezalako haragiaren itxura hobetzeko edo urdinak. oso baliagarriak dira arrainetan onena ateratzeko.\n● Dinamizazioa: Argiztapen komertzialaren diseinuak merkataritza- eta erakusketa-espazioak dinamizatzeko estrategiak eskain ditzakete. Kolore tenperatura (EKT) aldatzen duen argiztapen dinamikoa erabiltzeak urteko sasoiaren arabera, nagusi diren tonuen edo eguneko garaiaren arabera, espazioak hobeto dinamizatzen ditu. Estrategia hauek dendako erabiltzaileen joan-etorria trafiko gorenean leuntzen lagun dezakete edo, alderantziz, bezeroak erakartzen dituzte denda lasaiagoa denean, neuromarketinean beste elementu batzuk erabiltzeko moduaren antzera, adibidez, musikan.\nEspazio bakoitzari egokitutako argiztapen komertzialaren diseinua\nEremu komunak eta korridoreen argiztapena\nOrokorrean, arlo horietako argiak ardatz funtzionala du, horren zati gisa argiztapen ikuspegi egoki batek eragin zuzena izango du bezeroen erosotasunean eta beraz, erosteko erabakietan, dendan esperientzia hobetuz. Zentzu horretan, egokitzapena oinarrizko elementua da eta, beraz, honako hau hartu behar da kontuan:\n● Espazioen erabilera\nHobe da argiztapen uniformeagoa duten geruzak azentu argiztapen elementuekin konbinatzea, erabiltzaileek arreta elementu jakin batzuetara bideratzeko.\nErakusleihoak erabiltzailearengan eragin emozional handia duen erakargarritasun elementua dira, hortik argiztapenaren diseinuak espazio horietarako duen garrantzia, arreta pizten eta erakartzen duen elementua sortzeko.\nIkuspuntu tekniko batetik, erakusleihoaren argiztapenak koloreak erreproduzitzeko baldintza zorrotzenak bete behar ditu Koloreak Errendatzeko Indize (CRI) altuarekin. produktuen pertzepzio zuzena ahalbidetzen duena, osagai estetikoa ahaztu gabe. Garrantzitsua da, halaber, argien sistema malguak eta moldagarriak izatea, hala nola pistako argiak, instalazioari aldakortasuna gehituko diotenak, urtaro desberdinetan gertatzen diren diseinu aldaketetara egokitzeko mugitu baitaitezke. Gainera, argiaren fluxu maila eta optika desberdinak dituzten luminariak jartzeak efektu dramatiko gehiago edo gutxiago sortzea ahalbidetuko du nahi den efektuaren arabera gogortasun desberdineko itzalekin jolastuz, horrela argiztapen elementu malguago honi aurre eginez.\nDenda nola piztu erabakitzeko orduan, garrantzitsua da helburu hauetara bideratzea:\n● Produktuen erakargarritasuna hobetzea. Modulu desberdinen konbinazioa ahalbidetzen duten luminariak oso aukera interesgarria dira. Instalazioaren aldakortasunari esker, bisual merchandising desberdinetara egokitzea ahalbidetzen du\n● Bezeroa espazioan zehar gidatzea eta eroso sentiaraztea. Argiztapen estrategia eraginkorrak markaren bezeroaren ibilbidearekin bat egin behar du, hau da, produktuak edo zerbitzuak eskuratu aurretik bezeroak egiten duen prozesua. Testuinguru digital berrian, bidaia hau lineako atarietan has daiteke, beraz, kanalen integrazioa ezinbestekoa da. Argi fluxuen intentsitatea edo erabilitako argiaren kolore tenperatura aldatuz gero, bezeroak erosketa globaleko esperientziaren barruan markak garrantzitsuenak dituen interesguneetara zuzendu dezakegu modu arin eta naturalean.\n● Eremu eta espazio komertzial desberdinak identifikatzea. Argiztapena kudeatzeko sistema adimendunak abantaila nagusia dira, argiztapenaren aldakuntzak gailu digital bakar batetik sor daitezkeen beharrizanen arabera, argiak edo instalazioaren beste elementuak ordezkatu beharrik izan gabe. Moldagarritasuna funtsezkoa da diseinua eta kostuak aurrezteko.\nLamp-en, esperientzia handia dugu argiztapen komertzialeko proiektuen arduradun diren taldeekin elkarlanean. Arlo honetan, proiektu bakoitzari balioa ematen diogu aplikazio bakoitzerako neurrira egindako argiztapen soluzioak garatuz.


“Al-Anon-en, besteak beste, gaixoa nola tratatu ikasten dugu” - Urola Kostako Hitza : Urola Kostako Hitza\n“Al-Anon-en, besteak beste, gaixoa nola tratatu ikasten dugu”\nAlkoholikoak diren pertsonen familia eta senitartekoei laguntzeko sortu zen Al-Anon elkartea. Zumaiako bi pertsonen esperientzia ezagutu dugu.\nAne eta Leireri (izen fiktizioak dira), nerabezaroan harrapatu zien alkoholismoaren arazoak. Bien kasuan gurasoetako bat erori zen gaixotasun horretan. Horrek etxean eragin zuen eztanda gogoan dute oraindik, “nahiz eta hogei urte baino gehiago igaro diren”, esan dute. Aneren kasuan, aita izan zen alkoholiko bihurtu zena. “Txikiteroa zen, baina besterik gabe. Lanean, ordea, arazo bat izan zuen eta hor hasi zen bere gainbehera, eta ondorioz, etxekoena ere”, gogoratu du. Leirek ere egoera antzekoa sufritu zuen. Ezkutuan bere ama botila batetik ardoa edaten harrapatu zuen, eta harrituta aitari kontatu zion. “Ordura arte ez nuen inoiz ama alkohola edaten ikusi, ezta ospakizunetan ere. Aitari esan nion eta erabat lur jota bizi guztiko arazoa zela kontatu zidan”, esan du.\n“Alkoholismoak etxeko giroa asko gaiztotzen du, eta sentimendu negatibo asko loratzen dira gaixoaren inguruan: gorrotoa, lotsa, beldurra…”, nabarmendu dute. Arazoa ezustean etortzen omen da eta irtenbidea aurkitzea zaila bihurtzen da. «Etxean areagotu egiten da arazoa. Askotan muturka egoten da familia, eta inoiz, aitak dirua ere lapurtu zidala gogoratzen naiz», esan du Anek.\nHorregatik, biak bat datoz Al-Anon elkartearen garrantzian. “Aita psikiatrikoan zegoela, astero-astero Alkoholiko Anonimoetako jendea joaten zen bisita egitera. Aitak bere sendatze prozesua hasi zuen beraiekin eta horiek Al-Anon elkartearen berri eman zioten. Alkoholikoen familia eta senitartekoei laguntzeko elkarte bat zela esan zioten, eta etxeko bi hasi ginen taldeko saioetara joaten”, kontatu du Anek. “Niretzako, inoiz izan ez nuen etxea izan da Al-Anon. Lehen egunetik oso maitatua sentitu naiz, eta etxean izan ez nuen maitasuna jaso dut. Argi izpi bat ikusi nuen han hasi nintzenean”, jarraitu du Leirek.\nAl-Anon elkarteko taldeen saioetan bakoitzaren esperientziak partekatzen dituzte. “Hasieran pentsatzen duzu zuri bakarrik gertatzen zaizkizula gauza desatseginak, baina hara joandakoan, norberari gertatu zaizkion gauza antzekoak edo okerragoak jasan dituen jendea dagoela konturatzen zara”, esan dute.\nProtokolo edo pauso batzuk jarraitzen dituzte saioetan. “Horiek dira errekuperaziorako sustraiak”, nabarmendu dute. Irakurketak izaten dituzte, eta horiei esker hausnarketa egiteko bidea hasten dute. “Bizitzan aurre egiteko tresnak ematen dizkigute”, gaineratu dute. “Lehenengo pausoa gaixotasun bat dela onartu behar da. Horretaz gain, noski, gaixoa nola tratatu ikasten dugu: beraiekin nola hitz egin behar dugun, etxeko egoera eta giroa ahalik eta ondoen eramateko tresnak erabili…”, kontatu dute. “Baina senideari laguntzeaz gain, gu geu pertsona bezala hazten laguntzen dute, eta gure erabakiak gestionatzen ere ikasten dugu”.\nIzan ere, Al-Anonen helburuetako bat, alkoholikoaren senitartekoei sendatze prozesuan laguntzea da. “Hasieran pentsatzen duzu gaixoari laguntzeko hasten zarela taldera joaten, baina ez da horrela. Zu zeu sendatzeko da, gu geu ere gaixo jartzen baikara. Alkoholikoak berak egin behar du bere aldetik sendatze prozesua. Egia da adibidez, gaixoa Alkoholiko Anonimoetara joaten bada, guztion prozesua errazago egiten dela”, adierazi du Leirek.\nAneren aita duela lau urte hil zen, baina oraindik bere amak elkartera joaten jarraitzen du. Leire, berriz, ohiko partaidea da. “Guri lagundu ziguten bezala jakin behar dugu guk ere lagundu dezakegula besteei”, esan dute.\n55 urte Gipuzkoako familien beharretara\nAlkoholiko Anonimoetara joaten ziren pertsonen senitartekoek sortu zuten 1951. urtean Al-Anon elkartea Estatu Batuetan. Esperientziak partekatu, eta elkarri laguntza ematea zen taldearen asmoa. Gipuzkoan, berriz, 1963an jaio zen lehen taldea; estatu mailan lehenengoa. Gaur egun, guztira, 15 talde daude Gipuzkoan, eta Espainia osoan, 350 inguru.\nUrriaren 5en taldearen 55. urteurrena ospatuko da, eta Gipuzkoako Al-Anon elkarteko lehendakariak garrantzitsutzat jotzen du talde honen laguntza gizartean. “Alkoholismoa asko zabaldu da eta adin eta maila sozial guztiei eragiten die”, azpimarratu du.\nAl-Anonen eginkizun orokorra alkoholismoa duten pertsonen senitartekoei laguntzea da, eta horien bizimodua hobetzeko tresnak ematea. “Horrelako gaixo baten ondoan bizimodua oso gogorra egiten da. Etxeko giroa oso zakarra izaten da eta askotan pentsatzen da gaixoak edateari uzten badio arazoa konpondu egiten dela. Baina ez da horrela izaten. Aurrerapauso handia da baina ez da nahikoa”, kontatu du.\nLaguntza eskatzera joaten diren familiartekoak edalontzia gainezka ikusten dutenean gertatzen da. “Lehen esan dudan moduan, egunerokoa gogorra egiten da. Gaixoarekiko gorrotoa sortzen zaigu, eta ezin izaten dugu jarraitu. Gu ere gaixo bihurtzen gara era berean. Horregatik, gure emozioak eta sentimenduak kudeatzen ikasi behar dugu, eta Al-Anonek zabalik hartzen gaitu”, nabarmendu du.\nElkarteak oinarrizko zutabe batzuk ditu: partaideak anonimoak dira, ez da kuotarik kobratzen, eta ez da talde erlijioso bat. “Anonimotasuna erabatekoa da. Han kontatzen dena bertan gelditzen da, eta sarrera-irteerak libreak dira. Hau da, dena borondatezkoa da”, azaldu du.\nTalde guztiek funtzionamendu berdina duten arren, herri bakoitzean leku, ordu eta egun batean elkartzen dira. “Hilean behin gainera, talde guztietako ordezkariak biltzen gara Donostian. Bertan taldeen berri ematen dugu eta bileretan zer irakurketa eta gai tratatu behar diren lantzen dugu. Hau da, taldeen proposamenak, kezkak, iradokizunak… jasotzen ditugu”, esan du. Informazio gehiago behar izanez gero, edo harremanetan jartzeko bide hauek erabili daitezke: 650 26 59 63 telefonoa, gfaarea1@gmail.com helbide elektronikoa eta www.al-anonespana.org eta www.al-anon.alateen.org webguneak.


Baratza parkearen erabilera tasa ordaintzeko epea abuztuaren 1etik irailaren 25era luzatuko da — Oñatiko udala\nBaratza parkearen erabilera tasa ordaintzeko epea abuztuaren 1etik irailaren 25era luzatuko da\nOrdainketa helbideratuta dutenei abuztuaren 5ean kargatuko zaie\nSan Martingo baratza parkean ortua lantzen dutenek ordaindu beharreko tasa da; lur publikoa erabiltzeagatik udalari ordaintzan zaion urteko tasa. 69 erabiltzaile erroldatuta dauzka udalak eta guztira, 350 € batuko ditu; erabiltzaile bakoitzak ordaindu beharreko kuota txikia baita: 5,07 €.\nSan Martingo baratze parkea martxan jarri zenean ortua erabiltzeko tasa handiagoa zen, 70 € urtean. Baina 2014ko urrian onartu zen Oñatiko baratza parkea adjudikatzeko eta kudeatzeko udal araudi erregulatzailean, instalazioak eta jarduerak kudeatzeko helburua izango zukeen erabiltzaileen elkarte bat sortzea aurreikusten zen. OKITAÑO izeneko elkarte hori martxan da eta berau arduratzen da baratze parkearen kudeaketaz. Ondorioz, bazkide diren erabiltzaileek urteko kuota elkarteari ordaintzen diote egun.\nOstegunean hasi eta irailaren 25era luzatuko da baratze parkearen erabilera tasa ordaintzeko borondatezko epea. Helbideratuta dutenei abuztuaren 5ean egingo zaie ordainketaren kargua bakoitzak emandako kontu korrontean. Gainontzekoek, udal bulegoetatik pasa beharko dute ordaintzera.


kritiken hemeroteka » Koskak\n« Katu jendea | Galtzaileen ilusioak »\nKatu jendea / Eider Rodriguez / Elkar, 2010\nKoskak Felipe Juaristi / El Diario Vasco, 2010-09-10\nBadute ipuin hauek asaldatzen duten zerbait. Koska bat bezala da, errepide luze eta zabal batean: Frantziako edozein, esaterako. Lasai antzean zoaz, alde guztietara begira, paisaia ederra baita eta ondo zaindua. Eta pentsatzen hasten zarenean munduak dituen onura guztiez, bat-batean koska azaltzen zaizu, eta salto egiten duzu. Deseroso sentitzen zara. Eta handik aurrera paisaia ez da lehen bezalakoa: akatsak azaltzen zaizkizu nabarmen. Barneko muinetan zerbait geratu da trabatuta, ibilbide ona eragozten duena.\nIpuinek mundua interpretatzeko modua erakusten dute; mundu zehatz bat, jakina: klase ertainak marraztu eta diseinatu duena. Izan ere, klase sozial hori nagusi da gurean; herri eta hiriak bete ditu, bazterrei ere nortasuna eman die. Denean dago, eta eragina du. Mentalitate oso bat zordun du, bere era eta moldera eraiki du. Ipuinetan klase horren kritika dago, nolabait esatearren. Ez da zuzena ordea; zeharkakoa baizik. Klase horretako partaide diren pertsonaiak beheratzen ditu narratzaileak (batzuetan lehen pertsona; besteetan hirugarrena); apaltzen ditu eta beren akatsak agerian uzten.\nHorretarako ikusi behar ezkutuan ageri dena, normalean erakusten ez dena. Detaile txikiak izan ohi dira: irakurtzen den egunkaria, janzteko era, hitz egiteko modua, ibilera, orrazkera… Mila detaile txiki, norberaren nortasuna ezagutarazten dutenak. Nahikoa da, ordea, horietako bat bereiztea, alegia, horietako bati besteei baino garrantzi handiagoa ematea, oreka hausteko. Koska batek errepidean zehar gozatzen dugun lasaitasuna hausten duen bezala, bereizketak egonezina ekar dezake.


«Plazan banengo bezala sentitu nintzen momentu batzuetan» | Berria.eus\nKultura «Plazan banengo bezala sentitu nintzen momentu batzuetan»\nBertsolari Txapelketa Nagusia. Final-laurdenak. Oihana Iguaran. Bertsolaria\n«Plazan banengo bezala sentitu nintzen momentu batzuetan»\nSaiatu da «motxilak eranzten», ez gehiegi begiratzen beregandik espero zenari. Saioa irabazi izanak are gehiago lagundu dio presio hori gainetik kentzen. Hurrengo saioan ere berdin «gozatu» nahi luke.\n2017-10-03 / Miren Garate\nAzaroaren 12an, herriko jaietan egokitu zaio hurrengo saioa Oihana Iguarani (Villabona-Amasa, Gipuzkoa, 1991), Durangon, baina festak bete-betean ezin gozatuak ez dio min handirik eragiten. Aitor Mendiluze izango du kantukide, eta hurrengo asteetan jakingo da zein izango diren gainerakoak. Igandean izan zuten talde giroa nabarmendu du.\nBertsolari Txapelketa Nagusian kantatzen zenuen lehen aldia zen, eta saioa irabazita egingo duzu aurrera. Nola bizi izan zenuen eguna?\nNire helburua zen gozatzea, edo behintzat saiatzea, eta gozatu nuen, uste baino gehiago. Ikusmin handia zegoen saioaren inguruan, guk ere sumatzen genuen hori, eta elkarri esan genion erantzun egin behar geniola zegoen giroari. Talde sentsazioa izan genuen, taldean hartu genuen saioaren ardura, eta uste dut hori ere igarri zela. Ni, momentu batzuetan, plaza batean banengo bezala sentitu nintzen, lehiarako ikuspegiarekin ez baizik plazako giroan. Horrek pixka bat despistatzera ere eraman ninduen zenbaitetan, baina sentsazio oso polita izan zen.\nHamarreko txikian izan zenuen despiste horietako bat. Gaiak zioen Oihana Bartrak mendian oinez ibili beharrean aurrerantzean korrika hastea proposatzen zizula. Lehenengo bertsoan, zeuk egin zenion proposamen hori. Hala ere, ariketa horretatik ere indartuta atera zinen, ezta?\nOndo azaldu ziguten, baina nahastu egin nintzen. Hala ere, deskuido hori, zorionez, ez zen hain larria izan, ze nire paperak onartzen zuen esan nuena. Hor ere plazako sentsazioa izan nuen, zintzotasun osoz eta umorez onartu eta aurrera. Jendeak estimatu zuen, eta akats horrekin geratu beharrean, berriro indarra hartu nuen; jendearen erantzunak indarra eman zidan. Lehen aipatu bezala, giroa ez zenez lehiarakoa, aurrera egitekoa zenez giroa, lasai hartu nuen. Bestela, igual, hondoratu egingo nintzen.\nZuk eta Iñaki Apalategik egindako saioa txalotu zen gehien arratsaldean. Oporretara nora joan erabaki behar zenuten: Interneterako konexioa zegoen toki batera edo ez. Bizi aritu zineten.\nAriketa horretan, gehiegi pentsatu gabe egin nuen bertsotan, zetorren bezala. Jendearen erreakzioa oso beroa zen, barrez hasten ziren, eta sentsazio onarekin eseri nintzen. Puntutan, berriz, zortea izan zuen, niretzat errima aldetik errazenak neureak baitziren, eta, gainera, nahi nuen zerbait esateko aukera ematen baitzidaten.\nKartzelakoan, doinu berri bat atera zenuen. Zerk bultzatu zintuen horretara?\nIsmael Serranoren Papa cuentame otra vez abestiaren doinua da. Hark zortzi puntukoa kantatzen du, eta amaieran seikoa, doinu eta melodia berdinarekin. Nik seikoa hartu dut eta silabak berdindu dizkiot, zortzi-zortzi egiteko. Doinu berri batean kantatzea aitzakia bihurtzen da bakarkakoa lantzeko, eta nik nahi nuen landu ariketa hori. Serranok ere istorio bat kontatzen du abestian; doinuak kontatzeko gogoa ematen dit niri ere, eta iruditzen zitzaidan egokia izan zitekeela. Azkenean, bakarka, ziurtasun falta eta kezka izaten dituzu, eta ederra da zerbait edukitzea ondo egitera motibatzen zaituena. Niretzat, doinu horretan egitea horixe zen: motibazioa.\nOrain bi urte, finalean abestu zenuen Gipuzkoako Bertsolari Txapelketan, eta ordutik dezente zabiltza plazetan. Emaitza hura eta azken urteotako ibilbidea presio izan dira txapelketa honi begira?\nNeure buruari motxila horiek denak erantzi nahi izan dizkiot. «Zuri tokatzen zaizu» eta halakoak entzuten dira, eta hori komentatzen jardun nuen Juliorekin ere [Soto], jendeak espero duela plazetan gabiltzanok aurrera egitea. Baina saiatu behar duzu pisu hori gainetik kentzen; bestela, presio bihurtzen da, eta nik behintzat ez diot halakorik opa neure buruari. Gainera, iruditzen zait presio hori oztopo bihurtuko litzatekeela, eta Leitzan bezala umorez-eta aritzea zailago izango litzatekeela.\nKoska bat gora, giroak eta puntuek


Manderley gaztelua - Wikipedia, entziklopedia askea.\nIrekiera 1840 (juliotar egutegia)\nManderley gaztelua (ingelesez: 'Manderley Castle' irlanderaz: 'Caisléan Mhanderley') 1840an altxatua izan zen Irlandako Dublinen dagoen eraikin biktoriar neogotikoa da. Gaur egun Enya musikaria da jabea eta bertan bizi da. Musikaria erosi aurretik beste izenak izan zituen: "Victoria Castle" eta "Ayesha Castle". Ezaguna dira bere terrazetatik dituen bistengatik; dirudienez egun argietan Irlandako kostaldea ikus daiteke.\nVictoria gaztelua Robert Warrenek 1840an eraiki zuen Erresuma Batuko Victoria erregina tronura iritsi zela gogoratzeko. 14.000 m² lorategiz eta zuhaitzez osatutako pasabideez inguratuta dago. Lorategiko izkina bateko tunel sekretu batek jatorriz Killiney hondartzara sartzeko aukera ematen zuen baina gaur egun itxita dago.\n1928an jauregiaren barrualdea sute batek kaltetu zuen 1928an. Thomas Powerek, whisky destilatzaileen familia ezaguneko kidea zaharberritu zuen. Sir Thomas-ek Ayesha ("lorea" arabieraz) izena eman zion; izena Rider Haggard-en eleberri batetik hartu zuen: Ayesha Ella eleberrian sugarretatik sortu zen jainkosaren izena zen. 1995ean Aylmer familiak Ayesha gazteluak turismoa erakartzeko hainbat zaharberritze eta aldaketa burutu zuen, hala nola ukuiluak apartamentu bihurtuz. Zalditegian artista askok beren lanak erakutsi dituzten, gaur egun arte galeria bat da.\nEnya abeslari irlandarrak 1997an erosi zuen jauregia 3.800.000 € ordainduz - Michael Flatleyren eskaintza gainditu zuen - eta Manderley izena jarri zion, Daphne du Maurier-en Rebecca (1938) eleberritik hartuta.\nSeguritatea[aldatu | aldatu iturburu kodea]\nEnya abeslariak jazarpena batzuk pairatu zituen eta, ondorioz, gazteluaren seguritate indartzeko neurri ugari hartu zituen: zurezko ateak indartu zituen berriak instalatuz, 41 metroko harrizko horma 2,7 metroko altuerara igo zuen e.a. Neurri horiek hartu arren, 2005eko abuztuaren erdialdean jauregiaren segurtasuna arriskuan jarri zuten bi gertakari eman ziren; Enya bietan jauregian zegoen. Horregatik bere seguritateak izu-gela bat dauka.\n↑ Seaside Secrets (2001-05-26). "Life piles of the rich and famous: why a celeb's home is their castle". Independent.ie \nMultimedia: Manderley Castle\nDublin konderriko eraikinak\nDun Laoghaire-Rathdowneko konderria\n1840an amaitutako eraikinak\nOrriaren azken aldaketa: 9 urtarrila 2021, 18:58.


GIGANT Ibizan erosi batetik € 39\nErosi gel Gigant Ibizan\nZakila Handitzeko Gel Gigantea aspalditik ezaguna da. Baina Ibizan ez da lortuko, Espainiak ez baitu produktu hori farmaziei hornitzen. Paketearen ordainketa mezularitzara bidalitako diruaren bidez edo posta bidez. Produktu bat webgune ofizialean eskuratu behar baduzu, ez du denbora asko beharko.\nGigant Gel eskuragarri dago prezio merkean. Utzi eskaera webgunean eskaera orriaren bidez, adierazi zure telefono zenbakia eta izena, eta ondoren zuzendariak hurrengo orduan deituko dizu eta produktua preziorik onenean jasoko duzu. Zurekin harremanetan jarriko gara eta eskaeraren xehetasunak argituko ditugu arazo guztiei azkar entregatzeko. Gaur egun soilik% 50eko deskontua dago, prezioa € 39.\nNola erosi Ibizan Gigant\nZakila handitzeko gel eraginkorrena Gigant da. Horrelako arazoren bat baduzu, aurkeztutako gelak azkar eta eraginkortasunez konpontzen lagunduko dizu. Espainiak aspalditik frogatu du sendagaiaren eraginkortasuna. Espainiako Ibiza webgune ofizialean eska dezakezu. Bete eskaera orria eta itxaron iritzia jasotzeko. Salgaiak posta-bulegoan edo paketea entregatuko duen mezulariaren bidez jaso eta ordaindu ahal izango dituzu. Stock! Egin eskaera gaur eta lortu% 50eko beherapena.\nGigant Gelak konposizio berezia eta guztiz naturala du. Bizkortu tresna errentagarria lortzeko, erosi Espainian (Ibiza). Webgune ofizialean botika eraginkorra behar bezala eskatzeko, sartu zure datu pertsonalak eskaera orrian, Gigant € 39 beherapen prezioan jasotzeko. Ondoren, aukeratu bidalketa metodoa. Pakete bat bidaltzeko kostua aldatu egin daiteke hirietan. Jaso eta ordaindu 2-14 ibizan egunetan.\nEskatzeko Gigant Ibizan % 50 bakoitza


Donibane Garazitik Gasteizera\n1995eko martxoaren 17tik 26ra\nLeloa: Jalgi hadi euskara\nOmendua: Mikel Laboa Manzisidor\nNon da emaztea?\nKorrikaren 9. edizioa 1995eko martxoaren 17an hasi zen Donibane Garazin, eta, 2.150 km egin eta gero, martxoaren 26an bukatu zen Gasteizen, “Jalgi hadi euskaraz” lelopean; egun hartan, Andre Maria Zuriaren plaza txiki geratu zen. Euskaraz idatziriko lehen liburuak 450 urte bete zituela-eta, haren egileari, Beñat Etxepareri, nolabaiteko keinua egin nahi izan zion AEK-k. Batetik, leloa aukeratzean, idazle baxenabartarrak aldarrikatu zuen “Euskara jalgi hadi mundurat” gaurkotu zuten; eta, bestetik, idazlea baxenabartarra izanik, Garazitik abiatu zen lasterketa, KORRIKA Nafarroa Beherean sekula hasi gabea zegoela.


BBVAren webguneko euskara inposiblea Sustatu.eus - Teknologia albisteak\nBBVAren webguneko euskara inposiblea\n2020-05-01 : 11:38\n"Kode para lidiar lagun zailekin: Bat lankide zuri egiten ari da la bizitza ezinezko? Aurkitzen nola enfrentarte egoera honetara onenaren era posible." Honelako euskaraz dago idatzia BBVA bankuaren euskarazko webgunea. Itzultzaile automatikoak erabiltzearen ondorio penagarriak aurretik ere ikusiak ditugu, baina sistema neuronal aurreratu samarrak garatuak dauden unean, hau nola egin den zaila da ulertzeko. Lagun batek iradoki digu MS Word programaren itzulpen automatikoko aukera baliatuko zutela beharbada.\nDozenaka adibide aurkitu dituzte sare sozialetako euskaldunek azken orduetan. Webgunean sartuta, disparateak alde guztietan daude, baina beste atal batzuk ondo daudela ematen du. Kasu batzuetan, sekzio berak mugikorrean desastre irakurtzen dira (edo irakurtzen ziren duela ordu gutxi, pantaila irudiengatik) baina web bertsioan ondo euskaratuta daudela ematen du. Ikus bi irudi hauek konparaziorako:\nHala ere, errore guztiak ez daude bertsio mugikorrean. Artikuluko ilustrazio nagusian jarri duguna webgunekoa da.\nBeste adibide batzuk hemen itsasten ditugu, barre ala negar, zuek ikusi zer egin hauekin:\nBBVA bankuaren izena Banco Bilbao Vizcaya Argentaria da, eta Bizkaiko bi banku inportanteenak daude bere fusioen historiaren jatorrian: Banco de Bilbao eta Banco de Vizcaya. Bi hauek bat eginak egon ziren 1988 eta 2000 urteen artean, baina bat egin zuten beste fusio batzuetatik zetorren Argentaria banku madrildarrarekin. Askorentat harritzekoa izan zen nola arrain txikiak handia jan zuen (Argentariak BV): Javier Ortiz kazetariak iradoki zuen PPko Jose Maria Aznar gobernuburua eta Rodrigo Rato ministroa egon zirela konspiratzen Argentariako haien lagun Francisco Gonzalez izan zedin bankuko nagusia. Francisco Gonzalezelk iaz utzi zuen bankuaren zuzendaritza, eskandalu zenbaitek zipriztinduta eta Espainiako epaitegiek ikertua.\n2020-05-03 : 20:36\nHorrelako astakeriak irudikatzen al ditugu beste hizkuntzaren baten? Gazteleraz edo ingelesez horrelakorik ikusi ezkero, zein izango litzateke erantzuna?\nEta bestetik, horrelako itzulpenak egitea baino hobe dela euskarara ez itzultzea.\nInformazio gehiago eta BBVAk egindakoaren bideoa ikusteko aukera: https://euskarasatorra.com/eu/hau-ez-da-euskara-bbva/


Ikuspegi orokorra - Sorrento Therapeutics\nPunta-puntako zientzia aplikatzen dugu minbizia, mina konponezina eta COVID-19a jasaten dutenen bizitza hobetuko duten terapia berritzaileak sortzeko.\nMinbizia genetikoki anitza da, oso moldakorra da, etengabe mutatzen ari da eta ia ikusezina da sistema immunologikoarentzat. Minbiziaren terapiarako dugun ikuspegia pazienteek ikuspegi multimodal eta anitz bat beharko dutela uste du - helburu zelularraren multzo bakar edo anitz bati zuzenduta eta hainbat frontetan erasotzea - aldi berean edo sekuentzialki, maiz eta gupidagabe.\nMinbiziari aurre egiteko gure ikuspegia immuno-onkologia ("IO") zorro berezi batek ahalbidetzen du, aktibo berritzaile eta sinergiko ugariz osatua, hala nola guztiz giza antigorputzen liburutegi zabal batek ("G-MAB™"). bere kabuz erabili edo minbiziaren aurkako planteamenduetan sartu, besteak beste:\nAktibo hauek helburu linfatikorako gailu berritzaile batekin osatzen dira (Sofusa®) sistema linfatikoan antigorputzak helarazteko diseinatuta dago, non zelula immunologikoak minbiziari aurre egiteko entrenatzen diren.\nMinbiziaren tratamenduan garrantzitsuak diren helburu askoren aurkako giza antigorputzak sortu ditugu, besteak beste, PD-1, PD-L1, CD38, CD123, CD47, c-MET, VEGFR2 eta garapen-fase ezberdinetan dauden beste helburu askoren aurka. Gure CAR-T programek fase klinikoko CD38 CAR T barne hartzen dute. Planteamenduak konbinatzen dituzten terapiak fase preklinikoko ebaluazioan daude mieloma anizkoitzaren, biriketako minbiziaren eta helduentzako eta haurrentzako beste minbizi batzuentzat.\nCAR T (Chimeric Antigen Receptor - T zelulak) terapia, pazientearen T-zelulak aldatzen dituena bere tumorea hiltzeko\nDAR T (Dimeric Antigen Receptor - T zelulak) terapia, emaile osasuntsu baten T-zelulak edozein pazienteren tumorearekiko erreaktiboak izan daitezen aldatzen dituen terapia, pazientearen tumorearen tratamendua "apaletik kanpo" egiteko aukera emanez.\nAntigorputz-droga konjugatuak ("ADC"), eta\nBirus Onkolitikoen programak (Seprehvir™, Seprehvec™)\n"Gure IO plataformako aktiboen zorro bereziak ez du parekorik industrian. Kontrol immunologikoaren inhibitzaileak, antigorputz biespezifikoak, antigorputz-droga konjokatuak (ADC) eta antigeno-hartzaile kimerikoak (CAR) eta antigeno-hartzaile dimerikoak (DAR) oinarritutako terapia zelularrak biltzen ditu, eta azkenaldian birus onkolitikoak gehitu ditugu (Seprehvir™, Seprehvec). ™). Aktibo bakoitzak banan-banan itxaropen handia erakusten du; elkarrekin minbiziaren erronka zailenak gainditzeko potentziala dutela sentitzen dugu”\n– Henry Ji doktorea, zuzendari nagusia\nGaur egun min trataezina dela uste den gaixoen bizitza hobetzeko dugun konpromisoa ere frogatzen du gure klaseko lehen mailako (TRPV1 agonista) opioide ez den molekula txiki bat, Resiniferatoxin ("RTX") garatzeko gure ahalegin etengabeak.\nErresiniferatoxinak minaren kudeaketaren ikuspegia sakon aldatzeko ahalmena du hainbat zantzutan, administrazio bakarreko efektu indartsu eta iraunkorragatik, baina baita bere profil ez-opioidearen onurengatik ere.\nRTX entsegu prepibotalak burutzen ari da giza zantzuetan, hala nola artrosia eta bizitzaren amaierako minbiziaren mina, eta 2020ko bigarren seihilekoan hasiko diren erregistro-ikasketa funtsezkoak daude programatuta.\nRTX ukondoko mina artritikoa kudeatzeko zaila duten txakur lagunetan aplikatzeko saiakuntza funtsezkoetan ere ari da. Maskotak familiaren parte direnez, minak kudeatzeko irtenbide berritzaileak garatzeko gure ikuspegia maite ditugun beste espezie batzuk barne hartu nahi ditu!


Ez dute positiborik atzeman Aian eta Orion - Aia orio - Karkara.eus\nEz dute positiborik atzeman Aian eta Orion\nIñigo Gaiton 2021-02-23 13:46\nAian 251,89koa da azken hamalau eguneko intzidentzia tasa eta Orion, aldiz, 228koa.\nEusko Jaurlaritzaren Osasun Sailak eguneratu ditu izurritearen gaineko datuak, eta horien arabera, Urola Kostan sei positibo detektatu dituzte azken orduetan. Dena dela, azken orduetan, ez dute positiborik atzeman Aian zein Orion: Aian 251,89koa da tasa eta Orion, aldiz, 228koa.\nEskualdeko sei positibotatik hiru Zestoan atzeman ditu Osakidetzak, eta intzidentzia tasak gora egin du zertxobait herrian; 539,29koa zen atzo, eta 564,97koa da gaur gaurkoz. Eskualde mailan, Zestoa da tasa 500eko langatik gora duen herri bakarra.\nAizarnazabalen, Azkoitian, Beizaman, Errezilen eta Getarian ez dute positiborik detektatu azken orduetan. Izurritearen egoera orokorra hobera egiten ari dela erakusten dute gaurko datuek.